Politička pozadina protivljenja Brisela turskom toku - Najnovije Vijesti\nPolitička pozadina protivljenja Brisela turskom toku\nPostoje politički razlozi evropskog protivljenja projektu izgradnje turskog toka, odnosno gasovoda, tvrdi Alpay Unal, zamjenik predsjedavajućeg Energetskog savjeta Unije komora za razmjenu dobara u Turskoj.\nUnal je govorio u intervjuu za ruske medije o projektu izgradnje turskog toka i važnosti istog za Tursku, Rusiju i Evropu.\nTurski tok će omogućiti energetsku diverzifikaciju na polju snabdjevanja prirodnim gasom. Memorandum o razumijevanju potpisale su ruska kompanija Gazprom i turski Botas još u decembru 2014. godine. Planirana je izgradnja gasovoda zapremine 63 milijarde kubnih metara, a na liniji između Rusije, ispod Crnog mora, preko Turske do energetskog čvorišta na tursko-grčkoj granici.\nProjekat se suočio sa potencijalnom propašću nakon zahlađenja odnosa zvanične Ankare i Moskve zbog obaranja ruskog aviona u Siriji. Ipak, početkom oktobra je potpisan sporazum između dvije vlade o izgradnji novog gasovoda.\nTrenutno svjedočimo trendu pada cijena gasa na svjetskom tržištu, a to je rezultat energetske diverzifikacije, naglašava Unal.\nIzgradnja gasovoda počeće 2017. i očekuje se da će biti završena do 2019. godine.\nUnal je podvukao da strah od sigurnosnih rizika povodom izgradnje gasovoda nema osnova.\n“Samo jedan procenat meta terorističkih napada su energetske mreže i gasovodi. Razlog je što svima treba energija.”\nSa stanovišta Evropske Unije, postoji nekoliko geopolitičkih aspekata koji bi se mogli materijalizirati izgradnjom turskog toka. Ukrajina će izgubiti stratešku važnost kao tranzitna zemlja, razjedinjenost o pitanju tzv. “sjevernog toka 2” će ići na ruku Rusiji, a strategija energetske sigurnosti kreirana od EU će sada imati vrlo malo političkog smisla. To su glavni razlozi zbog kojih EU lobira protiv izgradnje turskog toka.\nTurski ministar inostranih poslova potvrdio da su SAD otkazale prolazak ratnih brodova ka Crnom moru


24sata.info - Anketni odbor traži od Lukača i Dodika informacije o smrti Davida Dragičevića\nAnketni odbor traži od Lukača i Dodika informacije o smrti Davida Dragičevića\nAutor A. A. 15. 05. 2018. • 17:03\nAnketni odbor Narodne skupštine RS-a, koji ima za cilj sagledavanje svih relevantnih činjenica u vezi sa slučajem stradanja Davida Dragičevića, zatražili su od ministra unutrašnjih poslova RS-a Dragana Lukača, Zavoda za sudsku medicinu, predsjednika RS-a Milorada Dodika i Okružnog javnog tužilaštva Banja Luka da im do četvrtka, 17. maja dostave sve informacije u vezi s stradanjem ovog mladića iz Banje Luke.\nPredsjednik ovog skupštinskog odbora Branislav Borenović je rekao da su na prvoj konstitutivnoj sjednici odlučili da dva člana grupe "Pravda za Davida" učestvuju u radu sjednica Anketnog odbora, koje će biti otvorene za javnost.\nNaredna sjednica bit će održana u petak, 18. maja kada će, kazao je, uzeti izjavu od direktora Zavoda za sudsku medicinu, paloga Željka Karana te načelnika Uprave MUPRS-a za organizovani i teški kriminal Darka Ilića.\nBorenović je u izjavi novinarima potvrdio i da će potom izjave uzeti i od drugih osoba, kao što je ministar unutrašnjih poslova RS-a Dragan Lukač, te Siniša Kostrešević, načelnik Uprave kriminalističke policije i glavni tužilac banjalučkog tužilaštva Želimir Lepir.\nNapomenuo je i da je skupštinski poslovnik jasno definisao šta mogu uraditi kao Anketni odbor, a to je da zatraže informacije te uzmu izjave od pojedinaca, ali ne mogu vršiti istražne i sudske radnje.\n- Ali možemo zauzeti stavove i donijeti zaključke po pitanju smrti Davida Dragičevića – rekao je.\nOsim Borenovića (PDP), u Anketnom odboru su Drago Kalabić (SNSD), zamjenik predsjednika i članovi Nedeljko Glamočak (SDS), Milanko Mihajilica (SRS) i Goran Đorđić (nezavisni poslanik).\nAnketni odbor ima obavezu da Narodnoj skupštini u roku od mjeseca podnese izvještaj o pribavljenim činjenicama u vezi s tim slučajem.\nGrađani okupljeni u grupu "Pravda za Davida", na protestima koji traju 50 dana u Banjoj Luci, traže da se utvrdi ko je odgovoran za, kako tvrde, ubistvo Davida Dragičevića, jer odbacuju prvobitne tvrdnje policije da u ovom slučaju nema elemenata krivičnog djela.\nNa zahtjev poslanika opozicije 10. maja je održana i posebna sjednica entitetskog parlamenta o stanju bezbjednosti u Banjoj Luci i Republici Srpskoj - ''Pravda za Davida - Pravda za Sve'' te formiran spomenuti anketni odbor.\nBeživotno tijelo tog 21-godišnjeg mladića pronađeno je 24. marta na ušću Crkvine u Vrbas u Banjoj Luci, a njegov otac Davor tvrdi da je "mučki ubijen", a za saučešće u tome optužuje vrh MUPRS-a, čiji rukovodioci su protiv njega podnijeli tužbe za klevetu.


ePsihoterapija – Blog | Vaspitanje izvan nagrada i kazni\nIsto važi i za kazne – zabrana gledanja televizije za nekog zaljubljenika u TV može biti strašna kazna, dok za nekog koga to ne interesuje, može biti smešna kazna. A kada je reč o stepenima kazne, jasno je da sitan nestašluk i nasilno ponašanje ne zaslužuju isti stepen kazne. Stoga je pametno unapred promisliti o tome šta sve može biti kazna za naše dete i nastojati da kazna bude, zapravo, logična posledica neadekvatnog ponašanja jer na taj način neće biti ni prejaka, ni preslaba, niti će „udariti” na ličnost deteta. Tako je, na primer, logična posledica razbijanja čaše – sakupljanje staklića i čišćenje (a znam za mnoštvo primera kada se detetu, iako je već veliko, zabrani da pomogne oko čišćenja, da se „ne bi povredilo”, ali mu se zato ceo dan prigovara kako je smotano i nepažljivo). U situaciji kada deca sednu da večeraju, a sve vreme se šutiraju ispod stola, logična posledica nije vikanje na njih i primoravanje da budu mirni, već bi logično bilo dati im izbor smirenim, ali odlučnim tonom – da se smire i večeraju sa svima ili da odu od stola dok ne razreše svoju prepriku kako bi ostali mogli na miru da jedu. Uz to, treba da promislimo koja potreba stoji iza neadekvatnog ponašanja – da li dete pokušava da privuče pažnju, da li je ljuto, te pokušava da se osveti ili, možda, izbegava neuspeh, jer možda možemo da obezbedimo da dobije više pažnje na konstruktivniji način, da mu pomognemo da proradi frustraciju ili da ga ohrabrimo, umesto da ga kažnjavamo.\nNajvažnije, potrebno je svesti broj situacija koje se kažnjavaju na minimum, jer je kazna manje efikasan način motivisanja od nagrade, a može imati i negativne posledice po samopoštovanje i osećanje dobrobiti osobe. Osnovna mana kazne jeste da ona deluje samo onda kada je osoba koja kažnjava tu. Kada je „dželat” odsutan, gledaćemo da izbegnemo nametnuto ponašanje, jer ga zapravo nikada nismo usvojili. Uz to, kazna nam „govori” šta ne treba da radimo, ali ne i šta treba da radimo, tako da nemamo ideju o tome šta može biti alternativa nepoželjnom ponašanju. To nas može ostaviti zbunjene i paralisane. Kao posledica zbunjenosti i osećanja „zaglavljenosti”, možemo se povući, odnosno birati da ništa ne radimo (jer u tom slučaju ne možemo uraditi nešto pogrešno), što nam može postati i životna strategija. Ako ste za neku osobu čuli da „izbegava odgovornost”, „da joj nedostaje inicijative”, „da ima veliki strah od neuspeha”, „da bi mogla, ali neće”, moguće je da je u ličnoj istoriji imala više iskustava kažnjavanja, praćena obeshrabrivanjem u stilu: „Ma neka, pusti, ja ću. Ionako ti to ne umeš… ” (a „to” može biti pranje sudova, pakovanje rođendanskog poklona, raspremanje sobe i mnoge druge radnje koje ako se ne urade „savršeno”, kako samo mama ili tata umeju, doći će do smaka sveta).\nU svetlu ove teorije, možemo reći da je važno da kod deteta razvijemo, pod a) veru u sopstvene sposobnosti, i pod b) radoznalost za svet oko sebe. Objašnjavanje toga koliko je nešto važno za budućnost možemo ostaviti za kasnije (tek u adolescenciji postajemo svesni šta znači projekcija budućnosti), a podsticanje želje da se pokažemo pred drugima možemo gajiti u vrlo umerenoj meri. Stoga, hajde da vidimo kako se navedene karakteristike postižu!\nDa bi dete sebe doživljavalo kao kompetentnu osobu, potrebno je davati mu prilike da se isproba, te nagrađivati ga kad uspe (samo na početku, dok ne ovlada datom veštinom ili znanjem, i to nagrađivati na primeren način), a davati mu konstruktivnu povratnu informaciju kad ne uspe. To podrazumeva ohrabrivanje, podsticanje da se još više trudi (a ne etiketiranje da je „glupo” za tu aktivnost) i davanje preciznih saveta (ne u stilu: „Ovo nije bilo dobro”, već u stilu: „Ovako bi moglo bolje.”). No, na prvom mestu, važno je da od deteta ne očekujemo nešto što ne može, kao i da ne mislimo da ne može nešto što zapravo može (obe stvari će ga frustrirati). Razvoj se dešava kada pred dete stavimo zadatak koji je izazovan – takav da ga dete može rešiti uz dosta truda ili uz našu pomoć. Tu je uloga roditelja važna – da pomogne detetu kako da pristupi zadatku, da ga podeli na delove koje će dete moći samo da reši, da ga navodi kako da reši zadatak. Kada dete ovlada datom veštinom ili strategijom razmišljanja, mi tu više nismo potrebni i važno je da pustimo dete da samo obavlja slične zadatke. Dovoljno iskustava ovladavanja različitim veštinama i znanjima (uz neizbežne neuspehe, koji nisu bili propraćeni kritikovanjem i omalovažavanjem tipa: „Nikad od tebe ništa neće biti”, već ohrabrivanjem i davanjem saveta za unapređenje) učiniće dete samopouzdanom osobom. Ako uz to podržavate detetova interesovanja, omogućujete mu da se upozna sa različitim aspektima sveta iz različitih uglova i tako negujete prirodnu dečju radoznalost, sve su šanse da će dete biti motivisano da ovlada novim znanjima, veštinama, strategijama razmišljanja i rešavanja problema. Tu je uloga roditelja kao modela posebno važna! Učenje po modelu ima daleko snažnije efekte od učenja putem nagrađivanja i kažnjavanja. Stoga, povedite računa o tome da li su vaši principi nagrađivanja i kažnjavanja usaglašeni sa vašim ponašanjem. Ako dete kažnjavate zato što mnogo viče i ume da se agresivno ponaša, a vi se sami sa partnerom stalno svađate i besnite jedno na drugo, vrlo je izvesno da kazna neće „upaliti”. Ili ako dete „terate” da čita lektiru, a ono vas nikada nije videlo da držite knjigu u ruci, opet je izvesno da primoravanje praćeno silnim „obrazloženjima” neće uroditi plodom.\nNajzad, osvrnula bih se i na teoriju samodeterminacije. Autori ove teorije govore o tri osnovne potrebe svakog pojedinca – o potrebi za kompetentnošću, za povezanošću i za autonomijom. U skladu sa teorijom očekivanja i vrednosti, i ovde se ističe da je za svaku osobu važno da se, angažujući se u nekoj aktivnosti, oseća kompetentno i efikasno. Dakle, važno je da obezbedimo deci uslove da isprobavaju različite aktivnosti i da njima ovladaju i da ne dozvolimo da ih ograničimo zbog našeg straha („Povrediće se!”) ili zbog „prezaštićivanja” („Ja ću, sine, nemoj da se ti mučiš!”). Pored toga, svi mi imamo potrebu da budemo u odnosima sa drugima, da pripadamo nekoj grupi. Ako dete oseća da ga roditelji (a kasnije i vaspitači, nastavnici i vršnjaci) prihvataju, ako su sa njima dobro emocionalno povezani, dete se neće plašiti novine i biće motivisanije da uči i istražuje. Potreba za autonomijom je posebno zanimljiva, jer ona upravo govori o nečemu suprotnom onome što su bihejvioristi zagovarali, a to je da svaki pojedinac ima potrebu da sam upravlja svojim ponašanjem, da ima mogućnost izbora i da njegovo ponašanje ne određuju spoljašnje nagrade ili pritisci. Dakle, dete će biti motivisanije za učenje kada mu damo slobodu da pravi izbore (ali i zahtevamo da bude odgovorno za posledice tih izbora) i kada mu pomognemo oko planiranja koraka ka ostvarenju ciljeva koje je samo odabralo. Naravno, to ne znači da će dete moći da odlučuje o tome da li da veže pojas u kolima ili ne ili da li će prati zube ili ne (ako se takve stvari postave kao pravila, ali uz adekvatno obrazloženje, i ako i mi sami to redovno radimo, deca neće praviti problem oko njih), niti da ćemo dete od dve godine pitati za mišljenje o tome da li mama treba da promeni posao ili ne. Ali dati detetu mogućnost da bira šta će obući za izlazak, gde bi želelo da provede vikend, da li bi želelo da prvo završi domaći iz Matematike ili Sveta oko nas i da li kupiti dracenu ili fikus za dnevnu sobu, sasvim je primereno.\nPreporučujemo: najbolji domaći blogovi o roditeljstvu


Pad japanskog BDP-a 3,0% u trećem kvartalu – Krstarica\nPad japanskog BDP-a 3,0% u trećem kvartalu\nTanjug 15. novembra 2021. 10:33\nTOKIO – Japanska privreda je pala u trećem kvartalu jače nego što su tržišta predviđala, pošto su globalni poremećaji u snabdevanju pogodili planove izvoznika i korporativnu potrošnju, i jer je novi talas kovid-19 uticao na pogoršanje potrošačkog raspoloženja.\nBruto domaći proizvod (BDP) Japana je pao za 3,0 posto na godišnjem nivou u periodu jul-septembar, pokazali su današnji preliminarni statistički podaci, što je daleko više od medijan prognoze tržišta o padu od 0,8 procenata, izveštava Rojters.\nNa kvartalnoj osnovi, BDP je pao za 0,8 odsto naspram 0,2 posto, koliko su predviđali tržišni akteri.\nMada mnogi analitičari očekuju da će se treća po veličini svetska ekonomija oporaviti u tekućem tromesečju sa obuzdavanjem novih slučajeva korona virusa, pogoršanje situacije s uskim grlima u globalnoj proizvodnji predstavlja sve veći rizik za Japan čija se privreda uveliko oslanja na izvoz, navodi britanska agenija.\nNapominje takođe da je slab rezultat japanske ekonomije u suprotnosti sa obećavajućim pokazateljima drugih razvijenih zemalja, kao što su Sjedinjene Države, čija je ekonomija porasla za 2,0 posto u trećem kvartalu podržana velikom ranije potisnutom domaćom potražnjom.\nKošarkaš Lejkersa Lebron Džejms negativan na korona virus, vraća se u…\nNeki analitičari kažu da velika zavisnost Japana od automobilske industrije čini privredu te zemlje ranjivijom na poremećaje u trgovini od drugih zemalja.


BIBER SPREJ I KAMENICE: Sukob meštana i obezbeđenja investitora MHE, ima povređenih (VIDEO/FOTO) — TPKNEWS\nVeliko Gradište 8\t℃\n17:17 - 21/02/2020\nNaslovna/VESTI/SRBIJA/DRUŠTVO/BIBER SPREJ I KAMENICE: Sukob meštana i obezbeđenja investitora MHE, ima povređenih (VIDEO/FOTO)\nBIBER SPREJ I KAMENICE: Sukob meštana i obezbeđenja investitora MHE, ima povređenih (VIDEO/FOTO)\nU staroplaninskom selu Topli do, gde se meštani mesecima bore protiv invetortora MHE, u nedelju ujutru došlo je do sukoba Toplodolaca sa privatnim obezbeđenjem investitora.\nKako kažu meštani, radnici koji su angažovani na izgradnji MHE uz pomoć privatnog obezbeđenja stigli su iz pravca Babinog zuba na lokaciju gde treba da izvode radove. Seoske straže koje danonoćno dežuraju na ulasku u Topli do, su ih primetile, alarmilale gorštake i na taj način je došlo do “bliskog susreta” u kome je obezbeđenje koristilo “biber” sprej.\nSukobljeni su u obračunu koristili kamenice koje su letele s jedne na drugu stranu, pa je u pomoć pozvana je pirotska policija koja je zaustavila eskalaciju sukoba. Nekoliko meštana je lakše povređeno, kao i radnici privatnog obezbeđenja.\nAktivisti ekološkog odruženja “Odrbranimo reke Stare planine” (ORSP) već dve godine protestuju protiv izgradnje MHE u ovom delu Srbije. Na nedavnom prijemu kod predsednika Republike Aleksandra Vučića im je obećano da će Vladi Republike Srbije biti predloženo da donese odluku po kojoj će izgradnja ovakvih objekata u zaštićenim područjima biti zabranjena.\nGradska skupština u Pirotu je takođe donela odluku da se iz prostornog plana brišu sve lokacije za izgradnju ovih štetnih objekata u zaštićenim područjima na prostoru grada. U Toplom dolu se, međutim, i dalje protestuje i organizuju danonoćne straže, jer investitor ne odustaje od namere da podigne ovakav objekat, baš kao i u Rakiti, na drugom kraju Pirotskog okruga, gde je bespravno već položio cevi u korito Rakitske reke, koja je u ovo doba godine običan potok.\nBIĆE POSLA I ZA TUŽILAŠTVO\nPripadnici PU Pirot, intervenisali su jutros tokom sukoba meštana Toplog Dola sa jedne, i pripadnika privatnog obezbeđenja radova na izgradnji MHE s druge strane. O događaju je obavešteno Osnovno javno tužilaštvo u Pirotu, po čijem nalogu policija obavlja razgovore sa prisutnima i intenzivno radi na rasvetljavanju svih činjenica i okolnosti događaja, navodi u svom saopštenju PU Pirot i dodaje da će nakon prikupljenih obaveštenja, o novim saznanjima obavestiti nadležno tužilaštvo.\nPRESUDA ZA ZLOČIN U PRUGOVU: Ubio komšiju municijom za odstrel krupne divljači\nGVOZDIĆ U AKCIJI: Za 5 evra, delio pomoć ugroženima u poplavama\nOTKRIVENA NOVA PLJAČKA: Notari vam uzimaju 50 evra, a ovaj dokument je zapravo besplatan!


Sedmorica odbila PSŽ, sa kim će se od njih Barsa obračunati? - Sportske.net\nSedmorica odbila PSŽ, sa kim će se od njih Barsa obračunati?\nNeki će trpeti posledice, neki ostaju u planovima Valverdea...\nKada Mesi naredi - šansa Barsinim klincima!TOP transferi leta, ko je na vrhu i kako je rangiran Luka Jović?Iz Brazila stižu vesti, evo kakvu će osvetu Nejmar servirati Parižanima!Rakitić otkazao "Vatrenima", nadao se do sinoć, trampa nije uspela!Junak Totenhema ponuđen Barseloni!?\nI dalje se sleže prašina oko propalog transfera Nejmara, računaju se posledice, ali i najavljuje novi napad u 2020. kada bi, kako smo pisali, FIFA mogla da odredi cenu, jer će Nejmar provesti tri godine u klubu bez promene ugovora.\nAli, advokatima je rečeno da to neće biti baš malo, oko 170 miliona evra, ostaće mu dve godine ugovora, pa je jasno da bi PSŽ prihvatio tu cenu.\nNo, katalonski mediji se pitaju šta će biti sa igračima koji su odbili da odu u Pariz kao deo transfera Nejmara.\nPrvi je Kutinjo, on je izabrao Bajern i učinio transfer Nejmara nemogućim, jer nije više bilo igrača osim Dembelea koji bi nosio posao, i značajno smanjio keš koji bi Barsa trebalo da uplati.\nFrancuz neće trpeti posledice, klub računa na njega, povređen je, ali će morati da bude mnogo profesionalniji, bilo kako bilo on je u kvartetu napadača sa Mesijem, Suarezom i Grizmanom.\nŠto se tiče Semeda i njegovo mesto je sigurno, desni bek je želeo u Atletiko, na početku prelaznog roka, posle je dobio obećanje da će biti standardan, Serhi Roberto je preseljen u vezni red, jasno je, Portugalac neće trpeti posledice.\nUmtiti je van rotacije, on će se boriti za tim, ali čini se da će klub iskoristiti prvu ponudu da ga proda, imao je šansu da ode u Englesku ili Juventus, ali kao ni za Pariz, nije mu padalo na pamet. Osim njega, Artur Melo će teško videti tim, Rakitić je ostao, ali čini se da čeka januar, Juve nije odustao. Todibo je želeo u Pariz, ali na kraju do trampe nije došlo.\nRafinja je prodat, Valverde je lansirao klince, Karlesa Pereza i senzacionalnog Ansu Fatija. Stiče se utisak da će igrači koji nisu pristali da napuste klub ostati po strani, ima previše vezista, samo trojica mogu da igraju...


Vesti online / Vesti / Srbija / Seljaci tuže Srbijavode: Zbog loših nasipa poplavljene njive\nNa području trsteničke opštine ne preti opasnost od izlivanja Zapadne Morave koja je poplavila oko 500 hekatra poljoprivrednog zemljišta, a nadležni su na terenu i pokušavaju da utvrde visinu štete.\nI ove godine voda odnela useve. Poljoprivrednici besni i traže odgovorne\nPredsednik opštine Trstenik Miroslav Aleksić kaže da više nema opasnosti od novih izlivanja, jer nivo Zapadne Morave opada ali da su poljoprivrednici ogročeni jer odbrambeni nasip na delu te reke u Odzačima nije bio saniran.\nOn je dodao da je u selima Bogdanja i Počekovina poplavljeno po oko stotinak hektara zemljšta, a da je najteža situacija u slu Odžaci gde je pod vodom više od 300 hekatara oraničnih pvoršina.\nPrema njegovim rečima, poljoprivrednici su s pravom ogorčeni jer su posle prošlogodisnjih majskih poplava ponovo pretrpeli štetu "jer je zakazao neko u državnom sistemu".\nAleksić je primio predstavnike oštećenih poljoprivrednika koji su najavili tužbe protiv "Srbijavode" i zatražili nadoknadu štete, jer su njihove oranice, zbog neizvršene sanacije odbrambenog bedema na Zapadnoj Moravi, ponovo pod vodom.\n"Poljoprivrednike zanima nadoknada štete, a za to je potrebno utvrditi odgovornost. Treba naći odgovor na pitanje ko je u državnom sistemu zakazao, pa 'Srbijavode' nisu izvršile sanaciju odbrambenog bedem", rekao je Aleksić.\nVodostaj Velike Morave i dalje raste i proglašaena je redovna odbrana od poplave, u delu toka Ćuprija -Jagodina - Bagrdan, izjavio je načelnik Štaba za vanredne situacije MUP za Pomoravski okrug u Jagodini Goran Kušić.\n- Velika Morava je unutar nasipa, ali je problem što je mnogo stambenih, vikend i privrednih objekata, plastenika sa zasađenim povrćem, obora za stoku, bespravno izgrađeno u prostoru od obale do nasipa i tu može biti ozbiljnih problema i evakuacije stanovništva - rekao je Kušić.\nPripadnici Opštinskih štabova, Civilne zaštite i lokalnih samouprava su na terenu i prate sitauaciju, kao i stručnjaci JP "Srtbijavode", napomenuo je Kušić.\nZbog izlivanja Velike Morave u ponedeljak ujutru u selu Čepure u opštini Paraćin i dalje je u prekidu saobraćaj na liniji Paraćin - Raševica.\nVodostaj Velike Morave kod Vravarina je 290 centimetara, kod Ćuprije 362, kod Bagrdana (Jagodina) 497 i kod Ljubičevskog mosta 138 centimetara. Za dva dana vodostaj Velike Morave kod Varvarina, Ćuprije i Jagodine je porastao skoro dva metra.\nSRBIJA Vanredna situacija u Trsteniku: Štiti se izvorište Zvezdan


CDOP razvio novu društvenu igru - SENS.RS\nOva igra je namenjena svima i mogu je igrati i iskusni i neiskusni u poslovanju.\nIgra „TriP“ vodi igrača kroz različite faze i situacije pri vođenju preduzeća i upoznaje ga sa osnovama društvenog poslovanja. Neke od faza sa kojima se igrači susreću su osnivanje preduzeća, razvoj tržišta, uvođenje inovacija, unapređenje procesa rada, angažovanje novih saradnika, raspodela profita. Ali isto tako, proći će i kroz neprijatne faze koje su takođe deo vođenja firme. Neke od njih su nepredvidivi gubici u novcu i ljudima, tehnologija koja se vremenom „prlja“ i počinje da šteti okolini, konkurencija koja je sve oštrija, složeniji poslovi koji zahteva sve više resursa, ljudi, ulaganja i vremena. Međutim, čak i u takvim situacija, postoji rešenje jer su svi igrači su na sličnom putu a ključ za uspeh je deljenje znanja, resursa i iskustva.\nOsim sto omogućava igračima da se na zanimljiv i zabavan način upoznaju sa osnovnim pojmovima preduzetništva, ova igra igra takođe doprinosi jasnijem artikulisanju poslovnih ideja i daje uvid u to kako poslovanje oplemeniti 3P modelom i dati održiv doprinos društvu.


Tomović uspešno operisan, koliko će odsustvovati? - Sportske.net\nTomović uspešno operisan, koliko će odsustvovati?\nFudbaler Kjeva Nenad Tomović uspešno je operisan u Minhenu, a poznato je i kada bi trebalo da se vrati na teren.\nFoto: Epa/Felippo Venezia\nLegenda Kjeva besni, otišao Ventura!Serija A - Genijalnosti na "Olimpiku", Kolarov asistent, Kjevo konačno na nuli!Serija A: Proradio "Pevac", pobede Torina i Sasuola, Sampdorija u kriziSerija A - Goleada u Đenovi, Kaljari produžio agoniju "Letećih magaraca"Zvanično - Najomraženiji trener Italije se vratio u Seriju A\nSrpski fudbaler i član Kjeva Nenad Tomović, imao je uspešnu hiruršku intervenciju u Minhenu. On je operisao preponu i tako je rešio problem sa povredom, pa se njegov povratak na teren očekuje za mesec dana.\nTomović je van terena već skoro 60 dana, pošto se povredio tokom duela 6. kola Serije A sa Đenovom krajem septembra. 31-godišnji defanzivac je juče imao intervenciju u Mihenu, a očekivana rehabilitacija će trajati do druge polovine decembra.\nKragujevčanin je dobro započeo ovu sezonu, bio je starter na svih šest prvenstvenih utakmica do povrede, kao i u trijumfu u Kupu Italije nad Peskarom. Srpski fudbaler je postigao i jedan gol, na duelu sa Fiorentinom, koji je posvetio svom preminulom prijatelju i saigraču, bivšem kapitenu "Viole", Davideu Astoriju.\nNenad Tomović je od ovog leta zvanično član Kjeva, u kome je proveo i prethodnu sezonu, kao pozajmljeni igrač Fiorentine. Defanzivac je u Italiju stigao pre devet godina u Đenovu, a u međuvremenu je nosio i dres Lećea.


Odzvonilo piratizovanim video-igrama\n"Rise of the Tomb Rider"\nKineski hakerski forum 3DM, koji je poznat po skidanju zaštite od piraterije sa video-igara, upozorio je da kroz dve godine možda više neće biti "besplatnih" igara, imajući u vidu sve bolju anti-piratsku tehnologiju.\nKako prenosi sajt Torentfrik, forum 3DM je zabrinut zbog pojave nekoliko veoma značajnih izdanja video-igara čija zaštita nije mogla da se probije, a za one igre u kojima je to uspelo, trebalo je mnogo vremena.\nPrimer su "Dragon Age: Inquisition", za čiju je zaštitu od kopiranja bilo potrebno mesec dana da bi se prevazišla, što je "večnost" u tim okvirima, kao i "FIFA16" i "Just Cause 3", za koje šifra i dalje nije razbijena.\nSve tri igre koriste sistem zaštite Denuvo, koji koristi specijalni kod koji se konstantno menja kako bi se osiguralo da se radi o legalnoj verziji igre.\nOsnivač foruma 3DM je, odgovarajući na brojna pitanja kada će biti razbijena zaštita s te dve igre, poručio da je poslednja faza veoma teška.\n"Naš haker Džun je skoro odustao, ali prošle srede sam ga ohrabrio da nastavi", preneo je sajt Torentfrik.\nOn je dodao da i dalje veruje da zaštita te dve igre može da se prevaziđe, ali da je zabrinut za budućnost piratozovanja video-igara.\n"Sudeći po trenutnom trendu u razvoju tehnologije enkripcije, plašim se da kroz dve godine više neće biti 'besplatnih' igara za igranje", rekao je osnivač 3DM-a.\nDa li će biti u pravu ili ne, videće se kada se u narednom periodu budu pojavile nove igre koje koriste Denuvo zaštitu, poput "Rise of the Tomb Rider", čiji je izlazak za Pi-Si platformu planiran krajem januara.\n« Instagram uvodi novu opciju koju su tražili mnogi korisnici? Twitter pao »


Energetska zajednica suspenduje finansijsku pomoć BiH – Magazin Plus\nHome/Energetska zajednica suspenduje finansijsku pomoć BiH\nSekretarijat Energetske zajednice predložio je usvajanje Odluke Ministarskog vijeća protiv Bosne i Hercegovine zbog neispunjavanja obaveza iz Ugovora o uspostavljanju Energetske zajednice.\nTo je saopštio direktor Sekretarijata Energetske zajednice Janez Kopač, koji je o tome razgovorao i sa zamjenikom predsjedavajućeg Vijeća ministara i ministrom vanjskih poslova Bosne i Hercegovine Zlatkom Lagumdžijom.\nKopač je na vlastiti zahtjev predložio odluku protiv BiH za sastanak Ministarskog vijeća Energetske zajednice, 22. septembra u Kijevu\nDirektor Kopač ističe da Bosna i Hercegovina nije implementirala EU direktive iz domena gasne energetike, a kao ključni razlog mogućeg usvajanja Odluke je izostanak napretka BiH kada je usvajanje Zakona o gasu na nivou Bosne i Hercegovine u pitanju.\nU skladu s trenutnom situacijom, Sekretarijat je između ostalog predložio i da Evropska unija, u skladu sa članom 6. Ugovora, poduzme odgovarajuće mjere za suspendovanje finansijske pomoći koja je dodijeljena Bosni i Hercegovini u sektorima koje pokriva Ugovor o Energetskoj zajednici.\nLagumdžija je od direktora Kopača da Sekretarijat Energetske zajednice pomogne u pripremi Nacrta zakona na državnom nivou.\nUvođenje sankcija moglo bi imati i posljedice i na druge velike projekte koji se planiraju realizirati u našoj zemlji i regionu. a.\n“Mi se nadamo da sankcije ipak neće biti nametnute jer bi one usporile sve planirane projekte BH-Gasa. Naše stanovište je da Sekretarijat energetske zajednice treba dati podršku i pomoći našoj zemlji da ispuni sve uvjete, što bi omogućilo progres gasne privrede u BiH”, rekao je direktor BH-Gasa Mirza Sendijarević.\nOn kaže da bi zakon o gasu na državnom nivou uveliko olakšao poslovanje, jer bi time bilo uređeno kompletno tržište gasa i BH-Gas ne bi bio više kompanija koja plaća transportne troškove u vlastitoj zemlji.\n“Mi smo sada u poziciji da moramo plaćati za transport gasa preduzećima Gas Promet i Sarajevogas Istočno Sarajevo, jer oni upravljaju kraćom trasom gasovoda od Zvornika do Kladnja. To je jedinstven slučaj u svijetu. Moramo da uskladimo naše regulative sa EU direktivama, jer bi u suprotnom mogli snositi sankcije i to bi nanijelo još veću štetu BiH”, rekao je direktor BH-Gasa Mirza Sendijarević.\nUkoliko bi Evropska energetska zajednica (EEZ) nametnula sankcije BiH, onda bi sredstva za projekte koju su od značaja za EEZ bila zamrznuta na period od godinu dana.


MyCity » IT dešavanja u svetu » Windows 8 sada koristi više od 110 miliona ljudi\nPoslao: 04 Sep 2013 18:28\nPrema istraživanju kompanije Net Applications, koja se bavi analizom tržišta, Windows 8 je trenutno instaliran na 7,41 odsto računara širom sveta. Ovo je omogućilo da Windows 8 postane treći operativni sistem na svetu. Iako ove cifre ne deluju toliko impresivno, s obzirom da je Windows 8 lansiran u oktobru 2012. godine, one označavaju da više od 110 miliona trenutno ljudi koristi ovaj OS. Istraživanja navode da je broj aktivnih PC korisnika prošlog meseca dostigao cifru od 1,5 milijardi, tako da je u odnosu na to Windows 8 značajno povećao svoj udeo na tržištu ali i ojačao korisničku bazu. Očekuje se da će povećanje korisnika Windows 8 OS-a rasti i ubuduće, a posebno sa pojavom verzije 8.1 operativnog sistema. U isto vreme, Windows XP je izgubio gotovo četiri odsto korisnika i pao na 33,66 tržišnog udela, dok je Windows 7 i dalje na vrhu sa 45,63 odsto udela.\nOvaj topic je pregledan 1086 puta\nUkupno su 506 korisnika na forumu :: 4 registrovanih, 3 sakrivenih i 499 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: ALBION101, FrankyRC, Mixelotti, sasa76


Vesti online / Vesti / Svet / Čepurin podsetio Vučića na poruke ruskog predsednika\n- Kao što je vama govorio naš predsednik (Vladimir Putin), sa naše strane postoji apsolutna spremnost za saradnju i pomoć u rešavanju tog jako važnog pitanja - rekao je Čepurin.\nGlavni problem je, navodi on, u tome što se briselski razgovori vode već šest godina, te da, dok je Srbija ispunila sve postignute dogovore, to se ne može reći za drugu stranu.\nČepurin je istakao primer Zajednice srpskih opština, koja još nije formirana, te dodao da se nada da će u tom smislu biti napretka.\nRuskji ambasador smatra i da bi bilo dobro da se pomogne stranama u dijalogu koji se vodi u SB UN, podsetivši da će sutra biti održana sednica SB po tom pitanju.\n- Situacija je takva da zahteva još više pažnje od strane SB, redovne sastanke, a ne pokušaje da se smanji rasprava - rekao je Čepurin i dodao da će se u svakom slučaju očuvati određeni optimizam.\nU obraćanjima Vučića i Čepurina, koja su bila otvorena za medije, ambasador Rusije je rekao i da je obeležavanje stogodišnjice završetka Prvog svetskog rata značajan datum i da niko i ništa ne može da umanje doprinos Srba i srpskog naroda toj velikoj pobedi.\n- Imamo dobre rezultate, ali uvek imamo mogućnost da se oni poboljšaju, pre svega u interesu naših naroda - rekao je Čepurin i dodao da redovni kontakti svedoče i o ličnim prijateljskim odnosima između šefova dve države.\nTo pokazuje i želju za saradnjom, uzajamnom pomoći i očuvanjem prijateljstva, zauvek, zaključio je Čepurin.


Od Srbije ne zavisi da li će ući u NATO – O tome će odlučiti Rusija – DnevniZurnal\nOd Srbije ne zavisi da li će ući u NATO – O tome će odlučiti Rusija\nby admin 19/04/2022, 10:54 1.3k Views\nDa li će Srbija ući u NATO ne zavisi od želje ili podrške SAD, već isključivo od uspeha ruske vojne operacije u Ukrajini. Ovo je agenciji REGNUM izjavio srpski politikolog, radnik Instituta za evropske studije (Beograd) Stevan Gajić.\nTako je srpski stručnjak prokomentarisao izjavu šefa američke diplomatske misije u Srbiji Kristofera Hila da će SAD podržati Srbiju ako želi da uđe u NATO, ali sama Srbija mora da odluči šta joj je važnije – da zadrži status vojno neutralne zemlje ili pristup Severnoatlantskom savezu.\n„Srpski narod ne želi u NATO, ali od njega malo zavisi. Dok Rusija ne denacifikuje Ukrajinu, dok ne ukloni poslednji spomenik Stepanu Banderi, dok ne ujedini svoje zemlje, ostaje pretnja da Srbija bude progutana od strane alijanse.\nŠta će se na kraju desiti zavisi od uspeha ruske operacije, od toga da li će u Ukrajini u potpunosti biti sprovedena demilitarizacija, denacifikacija i rekao bih desuverenizacija Ukrajine “, rekao je Gajić.\nPrema mišljenju politikologa, ako ruska operacija ne uspe, niko neće pitati Srbe da li žele da budu u NATO ili ne.\n„Srbija može da ostane van alijanse samo ako Rusija opstane. Kao rezultat sukoba u Ukrajini, jedna država će nestati sa mape sveta. Rusi moraju da odgovore na pitanje da li će se ova zemlja zvati Rusija ili Ukrajina “, rezimirao je Stevan Gajić.


Gostovanje na radiu Brčko\nArhiva Vijesti Gostovanje na radiu Brčko\n“Omladinski centar „Vermont“ je danas bio gost na radiu Brčkom povodom osnivanja humanitarne fondacije „Trka za život“. Naime, u proteklih nekoliko sedmica Omladinski centar „Vermont“ sa prijateljima (udruženjima oboljelih) je pokrenuo inicijativu za osnivanje fondacije sa ciljem brzog i efikasnog obezbjeđivanja sredstava za teško oboljela lica sa područja Distrikta.\nTokom gostovanja razgovaralo se o razlozima osnivanja fondacije i načinima njenog funkcionisanja. Istovremeno se razgovaralo o daljim pravcima djelovanja na ovom polju i institucijama koje će biti uključenje u rad fondacije. Još jednom se apelovalo na sve građane da daju svoj doprinos realizaciji ove ideje te da se više uključe u aktivnosti ove vrste kroz davanje prijedloga, ideja, sugestija, komentara i sl.


Evo šta žene žele da im kupite za Novu godinu - Muški magazin - trendovi, fitness, lifestyle, saveti, devojke... `\nOdlučili smo da pitamo devojke glavnog grada, šta je to šta žele da dobiju za Novu godinu...\nBliži se vreme poklona i novogodišnjih iznernađenja, a to znači da ćemo i našim lepšim partnerkama morati da priuštimo neđšto lepo. Sveke godine prolazimo kroz isti mučni period i uvek se pitamo „Šta sad da joj kupim“.\nUvek se trudimo da ostanemo kreativni i originalni i da našim devojkama pružimo nešto što ne očekuju, ali često se dešava da zabrljamo i da kupimo nešto što nismo trebali. Zato smo odlučili da pitamo devojke šta je to šta one žele i šta bi volele da dobiju od svojih momaka kao novogodišnji poklon.\nPROČITAJTE SLEDEĆI TEKST: Energetska pića povećavaju šanse da se šlogirate


Tag Archive poljoprivreda\nPosts tagged "poljoprivreda"\nagroekologija, poljoprivreda, UN, životna sredina\nAGROEKOLOGIJA BI MOGLA DA HRANI I SPASE CELU PLANETU\nDa bi se svet nahranio uz očuvanje planete od zagrevanja, UN podstiču agroekologiju, istorijsku prekretnicu posle decenija „zelene revolucije” zasnovane na intenzivnoj poljoprivredi, a sada na „optuženičkoj klupi”.\n„Moramo jačati održive sisteme hrane (…) i očuvati životnu sredinu: agroekologija može pomoći da se to postigne”, rekao je u utorak generalni direktor Agencije Ujedinjenih nacija za ishranu i poljoprivredu (FAO) Hose Graciano da Silva na otvaranju drugog međunarodnog simpozijuma o agroekologiji u Rimu.\nOd kraja Drugog svetskog rata, razvoj poljoprivrede na osnovu masovne upotrebe veštačkih đubriva i hemijskih sredstava – pesticidi, herbicidi, fungicidi, da bi se povećali prinosi radi obezbeđenja sigurne dostupnosti hrane na planeti, imao je visoku cenu za životnu sredinu, rekao je on.\n„Zemlja, šume, voda, kvalitet vazduha i biodiverzitet se pogoršavaju, i to ako porast proizvodnje po svaku cenu nije iskorenio glad u svetu”, rekao je da Silva.\nBivši ministar poljoprivrede Francuske Stefan Le Fol, počasni gost na otvaranju sednice simpozijuma o aktivnoj podršci agroekologiji od 2012. godine, pozvao je na „dvostruku zelenu revoluciju, koja se oslanja na prirodu”.\n„FAO je bio mesto prve zelene revolucije, mora biti i mesto dvostruko zelene revolucije”, rekao je on.\n„Moramo se odmaći od monokulturnog sistema koji je dominirao u prethodnom veku”, rekao je Žilber Ungbo, predsednik IFAD-a, takođe agencije UN, za podršku poljoprivredi u zemljama u razvoju.\nSimpozijum koji okuplja stotine delegata iz sveta, trebalo bi da se završi „završnom deklaracijom” koju će Odbor za poljoprivredu UN razmotriti u septembru, rekao je Graciano da Silva. Do sada je tridesetak zemalja, uključujući većinu iz Latinske Amerike, kao i Južna Koreja, Kina, Obala Slonovače, a i Austrija, Nemačka, Danska, Francuska, Švajcarska i Italija, utvrdilo zakonodavni ili regulatorni okvir koji će olakšati razvoj agroekologije, rekao je on.\nPo njegovim rečima, „još ima posla” da bi se većina konvencionalnih poljoprivrednika uverila da je nov sistem održiv i profitabilan. „\nNešto se događa, ali moramo nastaviti bitku”, rekao je L Fol.\nVijai Kumar, savetnik za poljoprivredna pitanja u državnoj vladi Andra Pradeš, u jugoistočnoj Indiji, govorio je o entuzijazmu i obimu revolucije koja je u toku. „Odlučili smo da do 2024. godine 80% od šest miliona poljoprivrednika u našoj državi pređe na agroekologiju”, izjavio je Kumar za AFP. „Zelena revolucija je bila zasnovana na lažnim principima, sa stalnim oslanjanjem na ulaganja, ili naši poljoprivrednici nisu dobili ništa (…) i još gore, imali smo talase samoubistava poljoprivrednika u Indiji”, dodao je on.\n„Želimo da se proizvodnja hrane povećava među srećnim poljoprivrednicima”, rekao je on, i da je oduševljen što se sve više mladih diplomaca „vraća” u zemlju „s dobrim idejama”. Ali, put je dug: 2017. godine Andra Pradeš je imala 40.000 poljoprivrednika koji rade u skladu s principima agroekologiju, a 163.000 ove godine, dok se očekuje da taj broj poraste na 300.000 u 2019. ali još je veoma daleko od milionskog cilja.


Poništavanje glasova iz Srbije sprečava Samoopredeljenje i DSK da samostalno formiraju vladu Kosova - Politika - Dnevni list Danas\nPočetna » Politika » Poništavanje glasova iz Srbije sprečava Samoopredeljenje i DSK da samostalno formiraju vladu Kosova\nOdluka Izbornog odbora za žalbe i predstavke (IPŽP) da poništi glasove iz Srbije na oktobarskim izborima na Kosovu, omogućiće da koalicija Socijaldemokratske inicijative Kosova (SDIK), Alijanse novo Kosovo (ANK) i Partije pravde (PP) uđe u Skupštinu Kosova sa šest poslanika.\n1Piše: Beta 11. novembra 2019. 23.35 Izmenjeno: 23.36\nTa promena će onemogućiti Pokretu Samoopredelenje (PS) i Demokratskom savezu Kosova (DSK) da imaju 61 glas i time obezbede većinu da samostalno formiraju vladu.\nOstanak tročlane koalicije u kombinaciji za prelazak izbornog cenzusa od pet odsto, može poremetiti i ponovno brojanje glasova sa 1.472 biračkih mesta.\nAko ta koalicija pređe izborni prag, onda će, po poznavaocu izbornih pravila Aljbertu Krasnićiju iz Kosovskog demokratskog instituta, Kurtijev PS izgubiti tri poslanička mesta, DSK jedno poslaničko mesto, kao i Demokratska partija Kosova i Alijansa za budućnost Kosova.\nProizlazi da će PS imati 29 poslanika, DSK 28, DPK 24 i koalicija ABK i SDPK će imati 13 poslaničkih mesta.\nPS i DSK će, ako ostanu ovi rezultati imati zajedno 57 poslanika i bez neke druge stranke kosovskih Albanaca neće moći da ostvare opredeljenje da ne zavise od Srpske liste ili drugih stranaka nesrpskih manjina.\nPS je protiv uključivanja bilo koje stranke koja je bila deo vladajuće koalicije u nov savez, dok se DSK spremna da prihvati da deo koalicije bude SDIK sa drugim stranka sa kojima je u koaliciji.\n12. novembra 2019. u 11.02\nDa se nisu ponistili glasovi nas interno raseljenih lica sa KiM Samopredeljenje i LDK sa Srpskom Listom su mogli ostvariti komotnu vecinu i vladu sa dvanaest ministarstva. Srbi bili zadovoljni sa potpresednickim mestom u Skupstini i Vladi kao i resorom za povratak npr. ili poljoprivrede.\nGubljenjem sest mandata ih gura u prosirenje vlade a samim tim i vise mandata za Srpsku Listu jer 12. ministarstava donosi jedno mesto, 13. dva, 14, tri i tako dalje.\nMoze see lako dogoditi kao i prosli put da se izigra Samopredeljenje jer je LDK nameran da po svaku cenu bude u vlasti i obezbedi Nazmi Mustafi da u predsednickoj fotelji zavrsi politicku karijeru.\nTek sad isplivavaju kazne i albanskih partija sa visestruko vecim kaznama od one za Srpsku Listu zbog predizbornog spots.\nSve u zelji da napakoste S. L. sebi su ucinili medvedju uslugu a S. L. cak povecali cenu na pijaci za formiranje vlade i vladajuce vecine.


Poljoprivrednici u Srbiji prvi put dobijaju mogućnost korišćenja bespovratnih sredstava u iznosu od 175 miliona evra do 2020. godine, saopšteno je prilikom uručivanja finansijskog sporazuma o odobravanju sredstava iz IPARD fondova za ruralni razvoj i pojoprivredu. Prvi ugovori sa poljoprivrednicima biće zaključeni već do 5. jula.\nMinistarka za evropkse integracije, Jadranka Joksimović, šef Delegacije EU u Srbiji, Sem Fabrici i ministar poljoprivrede, šumarstva i vodoprivrede, Branislav Nedimović u Upravi za agrarna plaćanja, prilikom uručivanja IPARD II finansijskog sporazuma 2014-2020. za ruralni razvoj i pooljoprivredu.\nŠef delegacije Evropske unije u Republici Srbiji, Sem Fabrici, uručio je ministarki za evroppske integracije, Jadranki Joksimović, potpisan IPARD II finasijski sporazum za period od 2014. do 2020. godine, zaključen između Vlade Republike Srbije i Evropske komisije. Radi se o IPARD fondu za ruralni arzvoj i poljoprivredu, čime je srpskim poljoprivrednicima omogućeno da korioste investicionu podršku od 175 miliona evra bespovratne pomoći. Pored toga i Srbija će dati svoj doprinos, što će dodatno uvećati iznos ovih sredstava na 230 miliona.\nŠef Delegacije Evropske unije u Srbiji, Sem Fabrici, je rekao da se očekuje i kofinansiranje od privatnih lica, što bi dovelo do toga da ovaj iznos dostigne, na kraju projekta, sumu od 400 miliona evra.\n„Cilj celog ovog poduhvata je da se srpski poljoprivredni proizvođači i proizvođači hrane, industrijski proizvođači i prerađivači hrane, pripreme za konkurentno tržište Evropske unije, da kada dođe čas da Srbija postane članica, oni budu spremni“, kaže Fabrici.\nMinistar poljoprivrede, šumarstva i vodoprivrede, Branislav Nedimović, kaže da će već prvi ugovori biti zaključeni do 5. jula, da je veliki uspeh što je na prva tri konkursa bilo 500 prijava, kao i to da je ovo prvi put da evropska pomoć ide direktno u ruke građana.\nOvim projektom počinje se sa postepenim usklađivanjem srpske poljoprivredne politike i politike ruralnog razvoja sa zajedničkom evropskom poljoprivrednom politikom, a njime će se postići da se podigne konkurentnost poljoprivrede u Srbiji, kao i ravnomeran teritorijalni razvoj.\nGazdinstvima još 3,3 miliona evra\nSto naj....privrednih društava u 2017.godini\nŠABAC: Zasadi trešnje u Culjkoviću ostali bez roda


By redakcija on\t Aug 8, 2017 DOGAĐANJA, SRBIJA, TURIZAM, VESTI\nVlada Srbije, posredstvom Ministarstva trgovine, turizma i telekomunikacija, tokom 2015. i 2016. godine pokrenula je projekte izgradnje sedam putničkih pristaništa otvorenih za međunarodni saobraćaj – u Sremskim Karlovcima, Smederevu, Kostolcu, Velikom Gradištu, Golupcu, Kladovu i Beočinu.\nDo sada je, kako prenosi “eKapija”, izgrađeno pet luka – u Kostolcu, Velikom Gradištu, Smederevu, Kladovu i Golupcu, a u toku je izdavanje dozvola za njihov rad. Nakon dobijanja dozvola, očekuje se da do kraja ove godine pristani u Velikom Gradištu i Smederevu počnu da rade, dok bi preostala tri prve putnike trebalo da dočekaju 2018. godine.\nKako je rečeno u Agenciji za upravljanje lukama, za ovih sedam pristaništa sredstva su izdvojena iz republičkog budžeta. U pet izgrađenih pristana, uloženo je: Kostolac 23 miliona (izvođač Jugoslovensko rečno brodarstvo – JRB), Veliko Gradište 21 milion (izvođač Brodomarket Pančevo), Smederevo 20 miliona (JRB), Kladovo 23 miliona (JRB), Golubac 23 miliona dinara (Brodoprojekat Beograd).\nIstovremeno, Agencija za upravljanje lukama i UNDP tokom 2017. godine sprovode projekat Lokalni razvoj istočne Srbije kroz povećanje prihoda od turizma. Cilj ovog projekta je da se, pre svega, promoviše turizam istočne Srbije, ali i da se istovremeno razvije vodni saobraćaj na unutrašnjim vodnim putevima kroz razvoj kruzinga. Predviđeno je da se Dunavom povežu Beograd i šest gradova i opština na istoku Srbije – Smederevo, Kostolac, Veliko Gradište, Golubac, Donji Milanovac i Kladovo.\n– Iako ne ulaze u zvaničnu statistiku, zato što ne spavaju u hotelima i drugim smeštajima, oni ostavljaju dosta novca – ručaju u restoranima, obilaze znamenitosti, kupuju suvenire… – kažu u TOB za “eKapiju” i dodaju da su to najčešće turisti bolje platežne moći iz Nemačke, Austrije, skandinavskih zemalja, pa i iz Sjedinjenih Američkih Država i Australije. Oni u Beogradu najčešće ostaju jedan dan.


U povodu Međunarodnog dana volontera i nagrade Volonterski tim godine, vinkovački gradonačelnik Ivan Bosančić primio je članove Dramske sekcije Kluba mladih Gradskog društva Crvenog križa Vinkovci.\n- Ovo je prilika za zahvaliti našim mladim volonterima koji daju svoje slobodno vrijeme, koji daju svoj obol u brojnim situacijama koje pogađaju našu županiju i pomažu drugima. Volontirati i pomagati drugima čini ih boljima, ali i promovira Vinkovce kao mjesto u kojemu građani imaju osjećaja za sve koji su u nedaćama. Svojim zalaganjem i trudom naš Crveni križ pokazao je zbog čega je jedan od najboljih u Hrvatskoj, pokazuju da naša mladost ima razumijevanja, da ih novi globalni svijet nije odvukao u drugom pravcu, nego ih čvrsto drži na tlu, daje snagu da budu još bolji i kvalitetniji i pomažu svojim sugrađanima gdje god to bilo potrebno, rekao je gradonačelnik Bosančić te čestitao Međunarodni dan volontera svima koji su odvojili "i minutu svoga vremena kako bi pomogli onima u potrebi".\nRavnatelj Gradskog Društva Crvenog križa Vinkovci Branko Tomić istaknuo je kako njihov volonterski tim već 16. godinu priprema predstavu i "to je sigurno ona mrvica koja je pridonijela da ispred svih ostalih volontera koji zdušno i predano rade, osvoje ovu veliku nagradu".\n- Vjerujemo da ovo ogromno priznanje služi i na ponos grada Vinkovaca. Sve krizne situacije donosile su veliku patnju našem stanovništvu, a da nije bilo volontera koji su uvijek uskakali u pomoć, sigurno ne bismo uspjeli ublažiti brojne posljedice, istaknuo je Tomić.\nČetiri jubilarca Oldtimer kluba


Izvor: BalkanRock.com, 25.Okt.2020, 19:01\nU bašti zemunskog kluba Fest biće održana serija humanitarnih koncerata pod nazivom FEST #ZaAniku, na kojima će se prikupljati sredstva za lečenje male Anike Manić. Pozivamo sve humane ljude, ljubitelje dobre svirke i energičnog zvuka da dođu klub Fest, podrže akciju i doprinesu zajedničkom cilju i pomognu dvogodišnjoj Aniki koja se lavovski bori za život i strpljivo čeka šansu da […] The post Rock’n’roll festival #zaAniku u bašti kluba Fest appeared first on Balkanrock.com.\nIzvor: Svet plus, 26.Okt.2020, 09:48\nFest za Aniku Minić! Partibrejkersi, S.A.R.S., KKN i drugi na humanitarnim koncertima za malu Aniku! Sva sredstva prikupljena prodajom ulaznica za ove koncerte biće uplaćena za njeno lečenje!..U utorak, 27.oktobra od 19h nastupiće S.A.R.S., KANDA KODŽA I NEBOJŠA i MAIKA. Ulaz: 1200 RSD...Dan kasnije,...


Razgovor o Luzitaniji | Belle Amie\nOdgovorni – Uz strogu kontrolu završena mala matura\nRazgovor o Luzitaniji\n09:21, 02. 07. 2018 Urednik Kultura, Niš 0\nNiški kulturni centar večaras od 19 sati organizuje tribinu pod nazivom “Šta je protivno razumu a što se ludilom na da opravdati?”, na kojoj će se rezgovarati o knjizi “Luzitanija”. Ova knjiga je, zapravo, utopijski roman u kome se radnja dešava u jednoj psihijatrijskoj bolnici za vreme Prvog svetskog rata. U knjizi su smeštene priče različitih likova, u ustanovi van svake nadležnosti okupatora, u kojima se prepliću činjenice, progres i ludilo.\nUčesnici tribine su Dejan Atanacković, autor knjige, dobitnika NIN-ove nagrade za najbolju knjigu u 2017. godini, i Dejan Ognjanović, kritičar.\nRazgovor vodi Dragosava Mladenović, urednik tribinskog programa Niškog kulturnog centra.\n[VIDEO] Deca Niša predstavljaće Srbiju...\n[VIDEO] Godišnja izložba prijatelja i sa...\nDirektor Niškog kulturnog centra u petak...\n[VIDEO] Od danas Dani bugarskog filma...


Naslovna Društvo Koliko voća i povrća možemo preneti na granici? Nova pravila za unošenje...\nU ličnom prtljagu putnika zabranjene su sve vrste biljnih proizvoda za unošenje na teritoriju EU osim ako je za njih izdat fitosanitarni sertifikat\nEvropskim propisima, koji su stupili na snagu 14. decembra, ipak je dopušteno unošenje u zemlje EU malih količina voća i povrća u ličnom prtljagu, a mađarske vlasti već su odredile da to predstavlja količinu do pet kilograma.\nU skladu sa novim EU propisima o uspostavljanju novog režima zdravlja bilja na njihovoj teritoriji sve vrste regulisanog bilja i biljnih proizvoda, uključujući voće i povrće u ličnom prtljagu putnika iz svih trećih zemalja, pa i Srbije, zabranjeni su za unošenje na teritoriju EU – osim ako je za njih izdat fitosanitarni sertifikat, saopštilo je Ministarstvo poljoprivrede, šumarstva i vodoprivrede.\n„Do donošenja novih EU propisa koji će definisati izuzeća u skladu sa procenjenim rizikom u pogledu malih “količina“, molimo građane da poštuju ovu odluku Evropske komisije prilikom prelaska granice sa drugim zemljama EU“, apelovalo je Ministarstvo poljoprivrede.\nFitosanitarne preglede pošiljaka bilja i biljnih proizvoda i izdavanje fitosanitarnih sertifikata na području Republike Srbije obavljaju Poljoprivredne stručne i savetodavne službe čiji kontakti su na sajtu Uprave za zaštitu bilja Ministarstva poljoprivrede, pa im se građani mogu obratiti, navodi se u saopštenju.\nPropisima EU, od 14. decembra, putnici iz Srbije u ličnom prtljagu na njihovu teritoriju bez fitosanitarnih sertifikata mogu unositi plodove banane, ananasa, kokosa, urmi i malajskog drveta Durio zibethinus.\nPrethodni tekstIz Srbije se u poslednjih 11 godina odselilo pola miliona ljudi\nSledeći tekstPolicija traga za silovateljem zbog otmice devojčice u Nišu


Odbacivanje reforme policije predstavlja odbacivanje evropskih integracija - Kozarac.ba\nOdbacivanje reforme policije predstavlja odbacivanje evropskih integracija\n7. Aprila 2007.\nOdbacivanje reforme policije ustvari predstavlja odbacivanje evropskih integracija, napisao je prvi zamjenik visokog predstavnika Raffi Gregorian u članku koji je u subotu objavljen u Euroblicu.\n”Barem u retoričkom smislu, mnogi politički lideri u Republici Srpskoj izgleda da vjeruju da mogu podržavati i evropsku integraciju Bosne i Hercegovine i odbaciti reformu policije”, napisao je Gregorian ističući kako je problem u tom stavu da bez reforme policije, Bosna i Hercegovina nema izgleda za evropsku integraciju. Prvi zamjenik visokog predstavnika je naglasio da se Evropska unija složila da otpočne razgovore o Sporazumu o stabilizaciji i pridruženju sa Bosnom i Hercegovinom samo nakon što je dobila uvjeravanja, putem Sporazuma o reformi policije 5. oktobra 2005. godine, da su vlasti BiH i oba entiteta bili ozbiljni o pitanju restrukturiranja policije na osnovu tri principa EU.\n”Da ne zaboravimo, Milorad Dodik i Dragan Čavić su bili ti koji su predložili tekst Sporazuma o reformi policije, koji su zatim prihvatile stranke iz Federacije, međunarodna zajednica i Evropska unija”, napomenuo je Gregorian.\nTakođer je naglasio da je Direkcija za reformu policije napravila dobar izvještaj na osnovu Sporazuma o reformi policije.\n”Predložena su rješenja za preostala neriješena pitanja na način da svako dobije ono što mu treba, ako ne i sve što želi. Već smo došli izuzetno blizu dogovora”, napisao je Gregorian.\n“Pokretanje procesa ispočetka, kao što neki političari tvrde da je neizbježno, bi vratilo BiH nekoliko godina unazad, ali ne bi imalo utjecaja na krajnji ishod reforme policije. Ostala bi ista pitanja, ostali bi isti principi Europske unije, a ostala bi i ista područja za kompromis”, završio je članak Raffi Gregorian koji je u subotu objavljen u Euroblicu, saopćeno je iz OHR-a.\nPočinje geoarheološka kampanja iskopavanja Bosanske doline piramida\nBranioci zatražili oslobađajuću presudu za pripadnike “Å korpiona”


Učenici srednje škole Artimedia su ostvarili zapažene rezultate na mnogim poljima.\nUčenik prvog razreda Predrag Vasić ostvario je zapaženu ulogu u popularnom filmu "Montevideo, Bog te video!", kao i u nekoliko reklama.\nNjegov drugar iz razreda Ivan Stefanović uspešan je vaterpolista Partizana, i reprezentativac Srbije u vaterpolu, dok je Filip Videnović osvojio treće mesto na Državnom takmičenju u crtanju stripa. Leon Pešaković je autor pesama objavljenih u zbirci "Arhistih".\nUčenici drugog razreda Tara Basara, Stefan Dimčić i Aleksa Savić su osnovali bend koji je imao zapažene nastupe na festivalima i koncertima u nekoliko gradova Srbije.\nMina Milićević je osvojila prvo mesto na plesnom takmičenju održanom u Hali sportova, a Mija Kukolj je igrala u nekoliko filmova italijansko-srpske koprodukcije, kao i u nekoliko reklama. Iva Mišović je ostvarila ulogu u predstavi "Škola roka", pozorišta "Boško Buha". Učenik Stevan Matić je producirao i snimio film pod pokroviteljstvom grada Kruševca. Učenica Jelena Živković je dugogodišnji član folklornog društva Vojvoda Janko Katić iz Mladenovca sa kojim učestvuje na raznim folklornim festivalima širom zemlje, ali i Evrope.\nUčenik trećeg razreda Joakim Tasić je ostvario zapažene role u nekoliko predstava pozorišta "Dadov", dok su i on i Teodora Miljković igrali u nekoliko reklama. Vanja Pavlović je igrala naslovnu ulogu u filmu "Devojka iz grada".\nUčenica Mimi Vlaović objavila već treću knjigu PUT na prvi pogled, nakon već uspešnih izdanja "Odluka" i "Pixie".\nUčenica trećeg razreda Nađa Ilić je reprezentativac Srbije u veslanju i odličan fotograf.\nJovana Milovanović je ostvarila zapažene uloge u filmu italijanske produkcije "Sudija". Učenik Dejan Blizanjac je član folklornog društva Tamnava sa Uba sa kojim ostvaruje uspešne nastupe širom sveta.\nUčenik četvrtog razreda Aleksandar Baošić je prošlogodišnji pobednik rep takmičenja "MC battle", a istovremeno je ostvario glavnu ulogu u seriji "Kuća na brdu", čije će prikazivanje uskoro početi.\nDamir Čičić je, nakon zapaženog pojavljivanja na festivalu "Sunčane skale", dobio i prestižnu nagradu "Otkriće godine" u okviru manifestacije "Beogradski pobednik".\nKatarina Živanović je pobedila na Međunarodnom takmičenju recitatora, održanom u Budimpešti, dok su fotografije Glorije Bobinac objavljivane čak i u italijanskom "Vogue" časopisu. Vuk Kukanjac je ostvario uloge u serijama italijanske produkcije, kao i u nekoliko reklama, dok Maša Đorđević ima iza sebe još jednu zapaženu sezonu na SVURF festivalu.\nKratkometražni film "Sin" - https://youtu.be/jQfNWCnLbD8\nTv emisija o učenju prirodnih nauka - u izradi\nPriredba za drugare iz Doma za decu ometenu u razvoju Sremčica\nKratkometražni film "Crtež" - u izradi\nPredstava: "Kako nastaje pozorišna predstava"\nFilm: "Devojke kojima miriše koža" - https://youtu.be/4MViBUa71ic\nFilm: "Bajka o bioskopu"\nFilm: "Nadrealno" - https://youtu.be/A1Xoo2eA81g\nFilm: "Ave Cezare" - https://youtu.be/bhnNYMb1PaA


HomeVestiVučić: Srbija na zdravstvo troši više od petine budžeta\n„Srećan sam što danas ovde vidimo radnike, ovde 50-60 godina nije menjan crep a stolarija kao da nije. Lekari i medicinske sestre ovde rade u užasno teškim uslovima ali uslovi će biti mnogo drugačiji, lekari će dobiti nove sobe a pacijenti sobe u kojima su nekada bili lekari, sve će mirisati na čisto i uredno“, kazao je predsednik Srbije.\nNavodeći da zdravstvo predstavlja sliku standarda jedne zemlje, Vučić je kazao da će i u Beogradu, Novom Sadu i Kragujevcu biti izgradjani „najmoderniji klinički centri poput onog u Nišu“.\n„Više desetina godina ništa sem malih i sporednih radova nismo mogli da uložimo u ove centre a danas kupujemo najmodernije mašine poput iks-noža koji će nam omogućiti da uštedimo značajan novac jer je državu svaki tretman tim nožem u inostranstvu koštao 20.000 evra“, kazao je Vučić.\nOn je dodao da je „zamolio“ premijerku Anu Brnabić i ministre Vlade Srbije da se posebna pažnja posveti lekarima i naročito medicinskim sestrama zbog kako je rekao, njihovog velikog odliva iz Srbije.\n„One rade najteži mogući posao i hoćemo da zaustavimo njihov odliv iz Srbije“, kazao je Vučić dodajući da država razume da treba da poveća plate medicinskim sestrama.\n„To je aparat koji će tretirati sve tumore manje od pet centimetara sem tumora na glavi a koji ne mogu da se operišu. Od sada pacijenti neće morati za to da idu u inostranstvo“, kazao je Lončar.\nOn je dodao da prva faza rekonstrukcije Urgentnog centra obuhvata sredjivanje tavanskog prostora i razmeštanje bolničkih i lekarskih soba.\nDržavni vrh Srbije nudi pomoć Grčkoj


Davor Štefanek na prijemu u Gradskoj kući | (Vesti - 02. 10. 2014) Subotica.com\n02.10.2014. u 08:32h\nGradonačelnik Subotice Jene Maglai i član Gradskog veća zadužen za sport, omladinu i turizam, Vjekoslav Ostrogonac, juče su, u Gradskoj kući, priredili prijem za Davora Štefaneka, reprezentativca naše zemlje u rvanju grčko-rimskim stilom koji je 13. septembra 2014. godine osvojio zlatnu medalju u kategoriji do 66 kilograma na Svetskom prvenstvu u Taškentu (Uzbekistan). Prijemu je prisustvovao trener Rvačkog kluba Spartak Sreten Damnjanović.\nČestitajući Štefaneku na tituli prvaka sveta kojom je, kako je rekao, krunisao svoju rvačku karijeru, gradonačelnik Maglai je istakao da je zlatna medalja osvojena u Taškentu veliko priznanje i za Davora Štefaneka, i za našu zajednicu, i za naš sport u celini.\nOn je naglasio da će Strategija razvoja sporta grada Subotice, čije se usvajanje očekuje do kraja ove godine, definisati i kriterijume po kojima će se tačno znati kojim će se klubovima i individualnim sportistima u narednom periodu pružati veća i sistemska podrška.\nUz izražavanje zahvalnosti na prijemu, Damnjanović je rekao da mu je želja da se Štefanek u predstojećem zimskom prelaznom roku iz zrenjaninskog Proletera vrati u svoj grad Suboticu kako bi pomogao Spartaku da u ovoj takmičarskoj godini osvoji titulu šampiona države u ekipnoj konkurenciji, kao i da ga Štefanek po okončanju rvačke karijere zameni na mestu trenera Rvačkog kluba Spartak.\nŠtefanek je kazao da je osvajanje zlatne medalje deo ispunjenja njegovog sna, da se nada da će na narednom Svetskom prvenstvu imati snage da odbrani titulu i da veruje da će na Olimpijskim igrama u Rio de Žaneiru stići do neke od medalja.\nDavor Štefanek je prvi posle sedam godina uspeo da u Srbiju vrati medalju u rvanju, i to na najbolji način – osvajanjem zlata.\nZlatne medalje na svetskim prvenstvima u rvanju osvajala su još dvojica Subotičana, Sreten Damnjanović (1971. godine) i Refik Memišević (1981. godine).\njene maglai rvanje rvanje grčko rimskim stilom davor štefanek sreten damnjanović\npre 19 minuta i 36 sekundi\npre 56 minuta i 36 sekundi\npre 40 minuta i 36 sekundi


Profit Metroa prevazišao očekivanja › Made-in-Germany.rs\nNemački trgovinski lanac „Metro“ saopštava da je u četvrtom kvartalu svoje poslovne godine koja se završava sa septembrom, ostvario bolje poslovne rezultate od očekivanih.\nNa pragu razdvajanja poslovanja Metroa na dve zasebne kompanije u narednoj godini, nemački trgovinski lanac je tokom letnjeg kvartala, ostvario uvećan profit koji je pre odbijanja kamata i poreza, dostigao nivo od 568 miliona eura, što je za 31 procenat više u odnosu na isti period prošle godine.\nAnalitičari koji su učestvovali u anketi britanske agencija „Rojters“ predviđali su da će u ovom periodu Metroov profit najviše biti 471 milion eura, podseća britanski list „Fajnenšel tajms“.\nPrema upravo objavljenom izveštaju, Metroov Sektor veleprodaje zabeležio je 14 posto veću operativnu dobit, od ukupno 306 miliona eura. Prema planu, Metro će izdvojiti taj deo svoga poslovanja, a isto namerava da uradi i sa lancem hipermarketa „Real“, čija je dobit na kraju poslovne godine smanjena na 27 miliona eura.\nLanac trgovina specijalizovanih za prodaju elektronike „Media Saturn“ u istom kvartalu je povećao dobit, sračunatu pre vanrednih stavki, za 35 posto, na 179 miliona eura.\nU novoj poslovnoj godini, koja je započela u oktobru, kompanija Metro očekuje nešto veću dobit, uz najavu da će istrajati u strogom upravljanju svojim troškovima.\nOd MiG na 15/12/2016 / Finansije, Investicije, Trgovina / Ostavite komentar


"MUĆKE" JE SERIJA ZA RADNIČKU KLASU - Afera\n„Voleo bih da igram Del Boja još jednom“, izjavio je legendarni glumac čuvenih „Mućki“, 81-godišnji ser Dejvid Džejson, preneo je britanski tabloid San. Poslednji put je zaigrao ulogu Del Boja u božićnom specijalu 2003. godine. Sada je izjavio: „Oduvek sam voleo Del Boja, koji je tako divan gubitnik. Voleo bih ponovo da ga posetim, treba mi neko da mi napiše scenario.“\n„Mućke“, koje su kod nas doživele neverovatnu popularnost, emitovale su se na kanalu Bi-Bi-Si od 1981. do 1991. godine, a zatim u vidu različitih specijala. Epizoda prikazana na Božić 1996. godine u kojoj su Del i njegov brat Rodni obučeni kao Betmen i Robin nalazi se na vrhu najomiljenijih televizijskih momenata, prema istraživanju koje je sproveo tabloid San.\nGovoreći u londonskom Frojal Albert Holu, Dejvid Džejson je rekao: „Veoma je važno da ovu seriju ne zaboravimo, jako veliki broj ljudi je prati i imaju snažnu potrebu za tim. Ona je smešna, zabavna i predstavlja identitet za većinu ljudi koji je gledaju, koji su iz radničke klase, dolaze odakle i ja dolazim i identifikuju se sa idiotima kakvi su Troteri. Oni su kao i svi mi, porodica koja ima uspone i padove.“\nIn DRUŠTVO NASLOVNA SHOWBIZ ZANIMLJIVOSTI


Zastupnici odbili prijedlog da GRAS bude tačka 1. dnevnog reda – TVSA.BA\nSrijeda, 18 Maja, 2022 8:24\nNaslovna/Vijesti/Sarajevo/Zastupnici odbili prijedlog da GRAS bude tačka 1. dnevnog reda\nSkupština Kantona Sarajevo započeta je jutros sa obimnim dnevnim redom, uključujući Izmjene zakona o policijskim službenicima, Izmjene zakona o unutrašnjim poslovima, te Sporazum o GRAS-u. Pored toga, predviđeno je još 20-ak tačaka.\nImajući u vidu stanje preduzeća GRAS, premijer KS Mario Nenadić uputio je prijedlog da se tačka pet, pod kojom je predviđeno razmatranje Sporazuma između Vlade KS i GRAS-a, prebaci pod tačku jedan, umjesto zastupničkih inicijativa i pitanja, što su zastupnici odbili.\nU ovom trenutku u toku je prva tačka dnevnog reda, nakon kratke pauze, a to su pitanja i inicijative.\nSjednicu Skupštine KS gledajte na You tube kanalu TVSA


Održana osma ´´Kotorvaroška kotlićijada´´ - KVorum.net / Kotor-Varoš -\nOdržana osma ´´Kotorvaroška kotlićijada´´\nAutor: Slaven Šubara / Datum: 17.04.2016. 17:04\nNa kupalištu Bjeline održana je tradicionalna Osma kotorvaroška kotlićijada, na kojoj je učestvovalo 61 ekipa iz Republike Srpske, Federacije BiH, Srbije i Hrvatske.\nNajbolju riblju čorbu pripremila je ekipa Sportskog ribolovnog društva /SRD/ "Banjaluka", drugi je bio tim "Usora", a trećeplasirana ekipa "Fantomi" iz Sombora.\nPrema ocjeni žirija, najbolju lovačku čorbu pripremili su članovi Centra za kulturu i informisanje iz Čelinca, drugo mjesto pripalo je ekipi "Niskogradnja" iz Zagreba, a treće ekipi Javnog komunalnog preduzeća /JKP/ "Bobas" iz Kotor Varoša.\nČlan pobjedničke ekipe Centra za kulturu i informisanje iz Čelinca Dijana Marjanović rekla je Srni da je za osvojeno prvo mjesto zaslužna kompletna ekipa koja je za pripremu kotlića odabrala pravu divljač.\n"Ovo je, bez dileme, najbolje organizovana kotlićijada u regionu, a uz to i vrlo posjećena, što samo govori da smo u jakoj konkurenciji osvojili vrijedno prvo mjesto", istakla je Marjanovićeva.\nGosti iz Sombora su izuzetno zadovoljni osvojenim trećim mjestom u konkurenciji ribolovačka čorba, a kapiten Miroslav Lazendić je najavio dolazak i naredne godine.\n"Želimo da proširimo prijateljstvo sa opštinom Kotor Varoš, jer ukoliko želimo da organizujemo sličnu manifestaciju moramo se ugledati na ovu kotlićijadu, najposjećeniju u regionu", istakao je Lazendić.\nNačelnik opštine Kotor Varoš Dalibor Vučanović uručio je pehare, diplome i nagrade najboljim ekipama i izrazio zadovoljstvo brojem učesnika manifestacije, koja je održana povodom Dana opštine - 24. aprila.\n"Ovo je osma kotlićijada koju organizujemo povodom Dana opštine i svake godine je sve masovnija. Raduje prisustvo velikog broja učesnika iz susjednih gradova, ali iz Srbije i Hrvatske, kao i činjenica što je i u revijalnom dijelu nastupilo više od 20 ekipa", rekao je Vučanović.\nKotorvarošku kotlićijadu organizovali su opština, SRD "Kotor Varoš" i lovačka udruženja sa područja ove lokalne zajednice, a značajnu pomoć u čišćenju gradskog kupališta "Bjeline" pružio je JKP "Bobas".\nPrethodna vijest: Kotorvarošanke osvojile prvo mjesto na odbojkaškom turniru Sljedeća vijest: Fudbaleri Mladosti savladali su tim iz Prijedora


Kija Kockar i Jelena Krunic bile su veoma bliske drugarice u "Zadruzi". Jelena je rijaliti prva napustila jer je fizicki napala Nadeždu Biljic, pa je diskvalifikovana, ali je do samog kraja pružala podršku Kockarevoj i pozivala svoju armiju fanova da glasa upravo za stjuardesu.\nIpak, nakon što je rijaliti završen, njih dve su prestale da se druže, a onda su pocela i javna prozivanja i iznošenje prljavog veša, doduše više sa Jelenine strane jer je Kija rekla da ne želi da komentariše niti ima vremena za to. Poslednja u nizu njenih objava je prilicno šokantna, a za šta je optužila Kiju, saznajte OVDE.\nIpak, mnogi su Kijinu poslednju objavu na Instagramu shvatili kao komentar upravo na celu situaciju sa Krunicevom.\n- Ignorisanje - napisala je kratko Kija i zapravo u toj jednoj reci rekla sve, a da li je zaista ovu poruku posvetila dojucerašnjoj drugarici videcemo.


Zelena Zona u Londonu - EkoSpark\n» ZELENA ZONA U LONDONU\nRezidencijalni objekti u Londonu izvor su 44% emisije CO2 sa područja glavnog grada Velike Britanije što je više od dva puta veća količina ugljenika koji u atmosferu dospeva iz gradskog saobraćaja. Da stvar bude još gora, usled populacionog buma u Londonu se svake godine izgradi oko 35 000 novih stanova.\nOvo je bio razlog da se na jednoj čistini u blizini dokova na Temzi počne sa gradnjom prvog velikog zelenog stambenog bloka sa nultom emisijom ugljenika koji bi trebao da bude završen tokom iduće godine. 233 kuće na površini od 1.2 hektara priključene su na kombinovano postrojenje toplana-elektrana, u kome se otpaci iz drvne industrije pretvaraju u električnu energiju i toplu vodu, čemu dodatno doprinose instalirani solarni paneli i farme vetra. Ukoliko bi neka veoma hladna zima zahtevala energetsku podršku iz elektro-mreže ovo postrojenje bi u energetski sistem vratilo istu količinu prethodno utrošene električne energije, kasnije kada dođe proleće.\nTakođe je ovim projektom predviđena izgradnja staklenika u kojima bi se uzgajala organska hrana, a stimulisala bi se primena bicikala u cilju smanjenog zagađenja vazduha.\nProjektovano “zeleno naselje” košta svega 5% više u odnosu na standardne građevinske projekte stambenih zona, što dokazuje da su ovakve zone isplative na duge staze, uzevši u obzir uštedu energije i smanjeni doprinos globalnom zagrevanju.\n▪ Intelovo „Zeleno“ Zdanje\n▪ 41 Pounds.org Protiv Spam Pošte


Art magazin - Murali će ulepšati kej u Novom Sadu\nNOVI SAD. Svih šest reni-bunara, koji se nalaze na obali Dunava uz šetalište na Sunčanom keju, do jeseni će biti oslikani muralima na osnovu projekta muralizacije i oplemenjivanja javnih površina u Novom Sadu, a koji se nalazi u aplikacionoj knjizi na osnovu koje je Novi Sad dobio tutulu Evrpske prestonice kulture.\nJedan od reni-bunara u Novom Sadu koji će biti oslikan muralima\nKako najavljuje Sandra Trifunović Stojanović iz Udruženja Fabrika kulture, koje je osmislilo i realizuje ovaj projekat, na osnovu dogovora sa JKP Vodovod i kanalizacija i uz podršku Fondacije Novi Sad 2021, do kraja "crtačke sezone", odnosno do oktobra biće oslikani svi objekti reni bunara uz šetalište na Keju. Projekat bi trebalo da se završi radionicom na koju bi umetnici, koji su učestvovali u muralizaciji reni-bunara, pozvali mlade Novosađane zainteresovane za uličnu umetnost.\n"Raduje nas da u ovoj prvoj godini Evropske prestonice kulture započinjemo realizaciju muralizacije Novog Sada i promocije ulične umetnosti" izjavila je Sandra Trifunović Stojanović i izrazila očekivanje da će takvih projekata iz godine u godinu biti sve više.\nMurale na pet reni-bunara oslikaće novosadski, a na šestom poljski strit-art umetnici koji će u Novi Sad stići na osnovu saradnje sa timom Vroclav 2016 i projekta razmene umetnika Plants – Artists in Residence.\nKako bi se uredio ceo proces sistemskog rešenja izrade murala u Novom Sadu Fondacija Novi Sad 2021 organizovala je danas drugi sastanak u nizu na kojem su prisustvovali predstavnici ulične umetnosti i javnih institucija. Dr Lazar Jovanov, koji predvodi tim za participaciju Fondacije Novi Sad 2021, kaže da je Fondacija dala predlog JP Urbanizam da izradi istraživanje i analaizu svih pogodnih lokacija u Novom Sadu na kojima bi mogli da se oslikaju murali i grafiti.\n"U ovom procesu je potrebno aktivno učešće svih organizacija i pojedinaca koji se bave uličnom umetnošću, kako bi istraživanje bilo što opširnije i kako bi priredili jedinstvenu knjigu lokacija za naredne godine koja će poslužiti svim zainteresovanim umetnicima za oslikavanje javnih površina" istakao je Jovanov.\nProces istraživanja i mapiranja javnih površina će, kako naglašava Jovanov, pomoći će strit-art umetnicima da sa većim kredibilitetom imaju formalniji odnos prema nadležnim gradskim instancama za dobijanje legalnih dozvola za oslikvanje javnih površina muralima i grafitima.\nMeđu prvim lokacijama koje bi trebalo da se nađu u toj svojevsrnoj mapi mogli bi se, pored površina u centru grada, naći i ogromni prostori napuštenih industrijskih objekata u Novom Sadu.


Memorijal u čast legende: Da se na zaboravi čuveni Ćiro\n363 18.11.2017 10:48 Volcano sport tim\nIzuzetno emotivna priča, poneka suza i sjećanje koje nikada neće izblijedjeti - u dvorani Verde u Podgorici juče je održan Memorijalni turnir „Nenad-Ćiro Nikolić”, u znak sjećanja na legendarnog snimatelja Televizije Crne Gore, inače jednog od najboljih igrača malog fudbala u Crnoj Gori.\nNikolić je preminuo iznenada prije tri godine, u 47. godini, na fudbalskom terenu - mjestu gdje je obožavao da boravi. Njegove majstorije na betonu i u halama prepričavaju i prepričavaće generacije, a njegov osmjeh i vedri duh pamtiće svi koji su ga poznavali.\n"Tri godine je prošlo od kada je odigrao posljednji fudbal, a trebalo nam je tri godine da se oporavimo od šoka i zbog toga kasnimo sa ovim događajem. Siguran sam da će Ćiro živjeti dok god mu se svi mi ne pridružimo 'tamo gore', na nekom fudbalu", kazao je urednik sportske redakcije "Vijesti" Aleksandar Vučković, jedan od pokretača ideje o Memorijalnom turniru.\nTurnir je osvojila ekipa Udruženja sportskih novinara Crne Gore, koja je u finalu bila bolja od zajedničke ekipe Vijesti i Pobjede (4:0). U polufinalnim duelima Vijesti i Pobjeda bili su bolji od RTCG (5:1), dok je tim Udruženja sportsklih novinara savladao ekipu nekadašnjih Ćirovih saigrača sa malog fudbala (6:1).\nPrije fudbalskog dijela, prikazan je šestominutni film o životu i fudbalskim majstorijama čuvenog Ćira.\n"Dok je vas i ovakvih susreta, Ćiro će uvijek biti sa nama i tako ćemo ga čuvati od zaborava", kazao je Ćirov brat, Peđa Nikolić.


Serija Sila - Vesti - Svet Plus\nserija sila najnovije vesti\nSerija Sila večeras: Ajše pristaje da se uda za Husejina! Dželil planira da ..\nUmu saopštava ocu kako su ona i Dilaver odlučili i da se zvanično razvedu, ali on je očajan zbog njihove odluke i oštro se protive tome, iako im je Zinar dao blagoslov.\nSerija Sila večeras: Bedar je zabrinuta za zdravlje svog supruga! Ali aga ..\nSerija Sila večeras: Trudna Sila ne pristaje na operaciju! (Foto)\nBedar od komšinice saznaje da je Dželil partner u tekstilnoj industrijii moli je da joj pomogne da zaposli njenog brata. Bedar ostaje u šoku jer joj Dželil nije pominjao nikakvu fabriku.\nSerija Sila večeras: Boran i Sila se suočavaju sa teškom odlukom koju što ..\nSerija Sila večeras: Sila pronalazi Esmu i Bedirhana, desiće se velika ..\nSila ne odustaje od potrage za Bedirhanom, iako svoj život dovodi u opasnost, ona nastavlja potragu za Esmom i svojim sinom. Boran i Abaju, razgovaraju sa meštanima i saznaju, kako je jedna žena u crnini sa detetom u rukama, tražila smeštaj.\nSerija Sila večeras: Sila odlučuje da sam krene u potragu za sinom! Esma ..\nIako je dao obećanje Sili da će vratiti njihovog sina, Boran kasno stiže na mesto gde se Bedirhan nalazi.Esma je već uspela da pobegne i odvede njihovog sina u jednu napuštenu kuću.\nSerija Sila večeras: Berzanovo samoubistvo stvara dodatne probleme Boranu i ..


Beta 27. novembra 2021. 11:50\nOrganizacija Transparentnost Srbija (TS) saopštila je da je glavna opasnost od promena usvojenih u Zakonu o eksproprijaciji u tome što je uvedena mogućnost da se privatna imovina prinudno otkupi za potrebe bilo kog projekta koji se realizuje pod okriljem nekog sporazuma koji je Srbija zaključila sa stranim državama, ukoliko Vlada odredi da je to potrebno „radi realizacije projekata za izgradnju objekata od značaja ili posebnog značaja za Srbiju“.\n„Ovi pojmovi, niti kriterijumi za njihovo odredjivanje nisu propisani u Zakonu o eksproprijaciji. Nema ni norme koja bi upućivala na odredbe drugih zakona, niti je u obrazloženju predloga zakona bilo objašnjeno kako će se norma primeniti. To ostavlja veoma širok prostor za diskreciono odlučivanje od slučaja do slučaja, a bez ikakvih garancija da će ono biti zaista učinjeno u skladu sa javnim interesom, a ne interesom javnog ili privatnog investitora“, navodi se u saopštenju TS.\nDodaje se da se time taj zakon priključuje dugom nizu akata na osnovu kojih su kreirane posebne procedure, samo što to, za razliku od slučajeva „Beograd na vodi“ i „Moravski koridor“, nije uradjeno samo za jedan projekat, već za neograničeni broj budućih situacija.\n„Slične efekte imaju već usvojeni Zakon o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju kao i nedavno usvojene izmene Zakona o rudarstvu i geološkim istraživanjima“, navedeno je u saopštenju.\nTa organizacija istakla je da su se Vlada i Skupština Srbije oglušili o pozive brojnih gradjana i organizacija civilnog društva da povuku iz procedure izmene Zakona o eksproprijaciji, pa je taj akt Skupština usvojila 26. novembra 2021.\nO tim izmenama, koje mogu da utiču na interese bilo kog gradjanina Srbije i bilo koga ko u Srbiji poseduje neku nepokretnost, nije uopšte bila organizovana javna rasprava, a u obrazloženju se ne navodi na koji način su konsultovane zainteresovane strane, ocenio je TS.\nMinistarstvo finansija je samo na svom sajtu oglasilo mogućnost upućivanja pisanih predloga u roku od sedam dana, ukazao je TS.\nMinimalni rok javne rasprave je inače 20 dana, a one se moraju oglasiti i na Portalu eUprava.\nČetiri godine od ubistva Olivera Ivanovića u severnom delu Kosovske…\nCrta: Nekim biračkim odborima upravljaju neovlašćena lica,…\nDjilas o Referendumu: Referendum sigurno prolazi, ali se tim…\nVeselinović: Nećemo saznati istinu o Ivanovićevom ubistvu…\nNarodna stranka: Ko je ubio Ivanovića, vlast u Srbiji sramno…\nRIK: Do 10 časova na referendumu glasalo 3,61 odsto upisanih…


MasterIndex: Stabilan rast online plaćanja u Srbiji - raste i poverenje građana u Internet kupovinu\nMasterIndex, tradicionalno istraživanje kompanije Mastercard o finansijskim navikama i potrebama aktivnih korisnika kartica u Srbiji, potvrdilo je da su online plaćanja postala sastavni deo finansijske kulture građana i da takva vrsta plaćanja ima kontinuiran trend rasta.\nMasterIndex podaci tako su pokazali da čak 83% ispitanika koristi online plaćanja, što je porast od 22% u poređenju sa godinom pre početka pandemije. Studija je između ostalog pokazala da su prvi izbor korisnika i dalje domaće online prodavnice (54%), te da je poverenje u bezbednost online kupovine poraslo u odnosu na prethodnu godinu i iznosi 55%.\nOd 83% ispitanika koji plaćanja putem interneta koriste redovno, 13% njih plaća online barem jednom nedeljno, dok 41% koristi ovaj način plaćanja na mesečnom nivou, a 46% njih jednom ili nekoliko puta godišnje.\nDa preferirani načini kupovine i plaćanja sve više prelaze u online okruženje, govori i podatak iz istraživanja da skoro polovina ispitanika (46%) mesečne račune plaća putem interneta. Garderobu i obuću kupuje njih 45%, sportsku opremu 28%, a namirnice i potrepštine za kuću 25% ispitanika. Web prodavnice građani sve više posećuju i za kupovinu elektronskih uređaja (21%) i nameštaja (17%).\nSa druge strane, MasterIndex istraživanje u Srbiji pokazalo je da 55% korisnika online kupovine koristi kartice generalno, bilo da su u pitanju debitne, kreditne ili internet/prepaid kartice. Keš koristi 48% korisnika, dok 42% ispitanika koristi e-banking, odnosno m-banking aplikacije kao opciju za plaćanje robe i usluga poručenih na internetu.\nBezbednost kupaca i dalje na prvom mestu, ali je potrebna edukacija\nKada je u pitanju online plaćanje sa sačuvanom karticom kod trgovca tzv. credentials on file rešenje, plaćanje računa za komunalije prednjači kada je u pitanju korišćenje ove opcije (30%), sledi usluga naručivanja i dostave hrane (15%), kao i naručivanje i plaćanje preko sajtova supermarketa (14%). Povodom pomenutog istraživanja oglasila se i Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard, koja je istakla sledeće:\nNavike korisnika su se evidentno promenile, dobrim delom zbog pandemije, ali pre svega zbog naprednih tehnoloških rešenja u oblasti bezgotovinskog plaćanja i internet trgovine koja su građanima dala veću slobodu izbora i bolje korisničko iskustvo pri kupovini i plaćanju.\nImajući u vidu podatak da su građani Srbije dominantno opredeljeni za online kupovinu kod domaćih trgovaca i da poverenje u online plaćanja raste iz godine u godinu, online poslovanje jeste razvojna prilika za trgovce svih veličina, a posebno male i srednje preduzetnike da povećaju obim svog poslovanja.\nPlaćanje računa i dalje prednjači kod korisnika u Srbiji kada je reč o online plaćanjima.\n“U ovome prepoznajemo i potencijal za ukupan ekonomski rast domaćeg online tržišta, zbog čega ulaganje u edukaciju i stimulaciju trgovaca i korisnika treba biti zadatak svih nas tržišnih činilaca”, dodala je Jelena.\nS obzirom na to da je primetan rast poverenja u plaćanja putem interneta, važno je i ponoviti uobičajene savete korisnicima da online transakcijama uvek pristupaju na isti način kao što to rade sa standardnim kartičnim plaćanjima, to znači da nikome ne otkrivaju broj kartice, PIN i CVC2 kodove i da ne dele ove podatke putem poruka, elektronske pošte ili društvenih mreža. Pored toga, potrebno je da provere da li web stranica trgovca ima simbol katanca i “https://” oznaku koji garantuju sigurnu enkripciju podataka.\nTakođe, korisnicima se savetuje da potraže Mastercard® SecureCode™ ili Mastercard Identity Check simbole na stranici trgovca, što predstavlja potvrdu garancije da se njihovi podaci razmenjuju samo sa finansijskom institucijom koja prihvata plaćanje, a ne sa trgovcem.\nSve češće u primeni je i dodatni vid sigurnosti, Mastercard rešenje bazirano na EMV 3DS standardima, odnosno metodi tzv. biometrijske autentifikacije koji klijentima omogućava pouzdano prepoznavanje krajnjeg korisnika kartice pri potvrdi online plaćanja.


SNUKER: ODLIČAN, PET - Sportske.net\nŠesti ovosezonski rangirni turnir u organizaciji Snuker saveza Srbije održan je prethodnog vikenda u prostorijama“ Snuker kluba Beograd“. Učestvovalo je 34 igrača, od toga tri dame i dva juniora. U finalu ništa novo. Ponovo okršaj dva najbolja srpska igrača i ponovo 4:1 za Marka Stoilkovića protiv Saše Stojanovića. Veliko rivalstvo traje već šest sezona, od kako se i igra prvenstvo Srbije. Jedina dvojica koji su u istoriji snukera u Srbiji odigrali „century“ (niz od 100 i više poena) smenjuju se na vodećoj poziciji nacionalne rang liste, osvojili su sva do sada nacionalna prvenstva i odigrali preko 50 međusobnih mečeva. Ova sezona je definitivno u znaku Stoilkovića. Beograđanin je zbacio kragujevčanina sa vrha rang liste, pobedio ga u svih pet susreta ali i osvojio prvi međunarodni turnir za Srbiju, u Bukureštu. S obzirom na pomenute činjenice, deluje da srpskim snukerom vlada monotonija. Naprotiv, turniri su veoma interesantni uz brojne dramatične mečeve, najviše zahvaljujući ostalim igračima koji konstantno napreduju i po kvalitetu se približavaju neprikosnovenom dvojcu. U prethodnih šest godina samo četiri puta se dogodilo da se neko treći umeša u borbu za titulu, a ove sezone čak dva puta.\nNa ovom turniru Saša Stojanović je imao velike probleme na putu do finala, sa 3:2 je savladao najboljeg juniora, 13-godišnjeg Jovana Todorovića a zatim u polufinalu istim rezultatom Stefana Ćalića koji je postao redovni učesnik završnih faza turnira. On je u četvrtfinalu sa 3:0 bio bolji od srpskog br.3 i osvajača prvog rangirnog turnira ove sezone, Vladana Niškića. U drugom polufinalnom meču, Stoilković je pobedio Zorana Ćakića sa 3:1 a u četvrtfinalu „glas“ poznat svim ljubiteljima ove igre u Srbiji i regionu, Damira Ceronju, komentatora Eurosporta. Srpski broj jedan je odigrao i najveći brejk na turniru, 67 poena. Finalni meč sudio je internacionalni sudija, Goran Stevelić.\nNova rang lista : 1. Marko Stoilković 23280, 2. Saša Stojanović 21880, 3. Vladan Niškić 15040, 4. Marko Grbović 12720, 5. Zoran Ćakić 11600, 6. Igor Stefanović 11560, 7. Stefan Ćalić 11180, 8. Mladen Petković 9840\nTurniru je prisustvovao i poznati engleski trener Rodžer Lejton, bivši profesionalac i zvanični trener šefildske snuker akademije, koji poslednjih nekoliko godina živi i radi u Kini a već par nedelja je gost beogradskog kluba „Snuker akademija“.


Niški vodovod zapošljava rukovodioce s nižim obrazovanjem od radnika - Nova ekonomija\nNiški vodovod zapošljava rukovodioce ...\nPojedini rukovodioci bi, prema novom Pravilniku o sistematizaciji poslova u JKP Naissus, trebalo da imaju manju stručnu spremu od onih koji su na nižem radnom mestu. U Vodovodu ističu da to što su manje obrazovani, ne znači da su manje vešti i da je sve u skladu sa zakonom, pišu Južne Vesti.\nSamostalni stručni saradnik za javne nabavke, prema Sistematizaciji, mora da ima četvorogodišnje fakultetsko obrazovanje i za svoj rad odgovara višem stručnom saradniku javnih nabavki. Ipak, viši stručni saradnik, iako je na višoj poziciji, treba da ima niže obrazovanje - visoku školu.\nTo što je rukovodilac manje obrazovan od svog podređenog, kako kažu u Vodovodu, nije protivzakonito, niti sporno, jer je "reč o različitim poslovima". Dodaju i da to što je neko manje obrazovan, ne znači da će lošije raditi posao.\nTS: Javnost rada organa državne uprave nije zadovoljavajuća\nSlična je stvar i u sektoru za informisanje, gde šef službe informacija i reklamacija treba da ima diplomu više škole, dok saradnik za odnose s javnošću mora da bude fakultetski obrazovan.\nPored toga, šef očitavanja vodomera i kontrole jedini je šef u svojoj službi sa trogodišnjom višom školom, dok su njegove kolege šefovi fakultetski obrazovani.\nSve ovo je, kažu u Vodovodu u skladu sa zakonima.\nTraži se menadžer, bez menadžerskog zvanja\nJedna od pozicija u novom Pravilniku o sistematizaciji jeste i menadžer trgovine, za koju je dovoljna tek srednja škola. Iako se menadžer postaje fakultetskom diplomom, u Naissusu objašnavaju da se ne misli baš na takvog menadžera, već na poziciju koja samo asocira na menadžera sa fakultetom.\nInače, iako za skupštinskom govornicom, ali i u političkim saopštenjima predsednik niškog DS Miodrag Stanković kritikuje gradske probleme od udarnih rupa, preko toga što u Nišu nema doma mladih, do industrije u Niškoj Banji i spornog sprovođenja tendera, na probleme u javnom preduzeću u kojem je zaposlen ostao je bez komentara.\nSistematizacija u JKP Naissusu je pitanje za rukovodstvo JKP Naissus kao i druge organe lokalne samouprave odnosno grada Niša i organa Republike Srbije - rekao je Stanković.\nInače, novi Pravilnik o sistematizaviji Vodovoda usvojen je na Gradskom veću 1. marta.


DOŠAO I TAJ DAN: Danas Kinezima prodajemo Železaru | iNfo026.com\nNaslovna Vesti Privreda DOŠAO I TAJ DAN: Danas Kinezima prodajemo Železaru\nUgovor o prodaji Železare Smederevo kineskoj kompaniji Hestil (interancionalno ime HBIS) potpisaće danas ministar privrede Srbije Željko Sertić i predsednik Hestila, Ju Jong.\nHBIS / Hestil\nVlada Srbije će posle prodaje Železare morati da Evropskoj komisiji dostavlja dokaze da se iz Srbije ne „prekpakuje“ čelik iz Kine koji se u svetu prodaje po damping cenama i narušava konkurenciju na tržištu EU.\nTakođe, po propisima EU zabranjeno je da država finansijski pomaže čeličane. Budući vlasnik Železare planira da u tu fabriku investira 300 miliona evra, dostigne maksimalnu proizvodnju od 2,1 miliona tona i zadrži svih 5.050 radnika.\nHestil je najveći proizvođaččelika u Kini koji ima godišnji proizvodni kapacitet od 50 miliona tona i zapošljava u svetu više od 120.000 radnika.\nPrethodni tekstHit dana 17.04.2016: Adele – When We Were Young\nSledeći tekstPotpisan ugovor o prodaji Železare Smederevo


Analitičar: Amerika će se jače angažovati na Zapadnom Balkanu | Autonomija\n"Videli smo koliko je EU nemoćna i očekujem da će se uloga SAD nakon izbora revitalizovati na Balkanu"\nDragan Đukanović sa Instituta za međunarodnu politiku i privredu ocenio je večeras da će SAD nakon predsedničkih izbora morati jače da se angažuju na Zapadnom Balkanu zbog nestabilnosti koja vlada u regionu.\n“Očigledno je još uvek mnogo nesređenih stvari na Balkanu. Videli smo koliko je EU nemoćna i očekujem da će se uloga SAD nakon izbora revitalizovati na Balkanu. Očekujem da će dodatna nestabilnost na Zapadnom Balkanu i ojačavanje nekih drugih aktera prinuditi SAD da se jače angažuje”, rekao je Đukanović na okruglom stolu u Novom Sadu.\nPrema njegovim rečima, situacija u Makedoniji i Bosni i Hercegovini zahteva dodatni angažman SAD u region.\n“Očekivani ulazak Crne Gore u NATO dodatno će ojačati regionalnu slagalicu stabilnosti. Ali, i situacija u Makedoniji i u BiH zahteva dodatni angažman SAD u regionu”, kazao je Đukanović.\nPrema njegovim rečima, „uopšte nije izvesno“ da je Rusija zainteresovana za stabilnost regiona Zapadnog Balkana.\nĐukanović je ocenio da će, bez obzira na ishod predsedničkih izbora u SAD, dominantna uloga SAD u svetu opstati i ne treba očekivati drastične i suštinske promene u spoljnoj politici te države.\nPredsednica Helsinškog odbora za ljudska prava Sonja Biserko takođe je ocenila daće se SAD jače angažovati na Zapadnom Balkanu i da će istrajno raditi na tome da i Srbija dođe pod kišobran i NATO-a i Evropske unije.\nOna je ocenila da Rusija svojim prisustvom u Siriji šalje poruku SAD-u, a poruke šalje i nedavnim uplitanje u zbivanja u Crnoj Gori i dešavanjima u Srbiji.\nNovinar lista Politika Milan Mišić ocenio je da američki predsednički izbori nisu izbori između dva podjednaka zla, već između lošeg, što je Hilari Klinton, i strašnog, što je Donald Tramp.\nPredsednički izbori u SAD održaće se u utorak, 8. novembra.\nOkrugli sto na temu američkih predsedničkih izbora i posledica po SAD i po svet organizovao je Regionalni naučni centar Instituta za filozofiju i društvenu teoriju iz Novog Sada u prostorijama Nezavisnog društva novinara Vojvodine.


Haradinaj i Rama na sudu - CdM\nOsnovni sud u Prištini potvrdio je da je premijer Albanije Edi Rama podnoo tužbu protiv kosovskog premijera na dužnosti, Ramuša Haradinaja, pri Odjeljenju za civilna pitanja.\nPortparolka suda Mirlinda Gaši izjavila je za Radio Slobodna Evropa (RSE) da je riječ o tužbi za nadoknadu štete zbog navodne klevetničke izjave, a koja je podnijeta 15. januara 2020. godine.\nKosovski portal Betimi për Drejtësi objavio je u srijedu da je osigurao kopiju tužbe koja je podnijeta pri Osnovnom sudu u Prištini, na osnovu koje Rama tuži Haradinaja zbog navodne klevete u vezi izjava o razmjeni teritorija između Kosova i Srbije.\nPosted by Ramush Haradinaj on Wednesday, January 15, 2020\nU tužbi se pominje nekoliko emisija iz oktobra prošle godine, u kojima Haradinaj govori na tu temu, optuživši Ramu, predsjednika Kosova Hašima Tačija i Srbije Aleksandra Vučića, da su pokrenuli ideju o razmjeni teritorija između Kosova i Srbije.\nSam Haradinaj je u srijedu uveče (15. januara) saopštio na društvenoj mreži Fejsbuk da je “tužba premijera Rame potpuno neosnovana i politička diverzija kako bi se sakrio iza medijske drame i pobjegao od odgovornosti”.\nOdmah po objavi te vijesti, uslijedile su mnoge reakcije na društvenim mrežama.\n„Upravo na dan sjećanja na masakr u Račku, koji Vučić naziva klevetom, Edi Rama tuži Ramuša Haradinaja za ’klevetu’“, napisao je Xhavit Kryeziu.\n„Na dan kada se Albanci prisjećaju Račka, premijer Albanije Edi Rama je izabrao kada će da tuži premijera Kosova, Ramuša Haradinaja. Edi Rama se nije potrudio da jednu riječ kaže o Račku iz straha da ne naljuti svog prijatelja Aleksandra Vučića“, napisao je na Tviteru Nexhdet Gashi.\nQendrim Fazliu pak navodi da se ova tužba dogodila nakon razmjene oštrih riječi između dvojice u toku protekle godine, „budući da se Rama približavao Srbiji zbog projekta mini-šengena u kojem Kosovo ne želi da učestvuje“.\nBivši premijer Albanije Sali Beriša je na Fejsbuku napisao da je Rama to učinio po naredbi od “svog patrona Vučića”, a nakon što je Vučić u krivičnom dijelu tužio Haradinaja u Hagu.\nPas Vuçiçit, Edvin Kristaq Tradhetari padit me urdher te padronit te tij kryeministrin e Kosoves, Ramush…\nPosted by Sali Berisha on Wednesday, January 15, 2020\nAdvokatica medijskog prava sa Kosova Flutura Kusari je pak bila uzdržana od komentara na tužbu, navodeći da je iznošenje mišljenja o tužbi bez njenog čitanja – smjelost.\nU srpskim medijima pak osvanuli su naslovi poput onog portala Espreso “Rama odlučio da uništi Haradinaja!” ili “Rama tužio Ramuša zbog Srbije”, kako navodi tiražni tabloid Kurir, “Leti perje među Albancima”, kako je napisao portal Srbija danas i slično.\nIdeja o razmjeni ili korekcije granice između Kosova i Srbije prvi put su u avgustu 2018. spomenuli Tači i Vučić, kao mogućnost za rješavanje problema između dve zemlje.\nTagsAleksandar Vučić Edi Rama kleveta Ramuš Haradinaj sud\nIzgleda da su i Albanci krenuli sa onom Srpskom krilaticom “Da komsiji crkne krava/lopa” xD


Yubico najavio USB ključ za iPhone - Televizija K3\nYubico najavio USB ključ za iPhone\nYubico je najavio novu verziju svog popularnog USB ključa, koji mogu da se koriste i za mobilne uređaje preko ulaza za punjenje. Nova verzija namenjena je iPhone uređajima, te na njih donosi prvi način za autentifikaciju ove vrste.\nVeć neko vrijeme se tvrdi da sigurnosni ključevi pružaju veću sigurnost od bilo kojeg drugog načina za višefaktorsku autentifikaciju, budući da se od korisnika ne zahteva da unose lozinke, te generisane kodove.\nIako i ovaj sistem ima određene slabosti, budući da se oslanja na fizički ključ koji lako može da se izgubi, smatra se bezbednijim od dvofaktorske autentifikacije, a posebno od one za koju korisnik dobija kod preko SMS poruke, budući da hakeri mogu da presretnu poruku koja se šalje na telefon, te na taj način dobiju pristup nalogu.\nKada je iPhone u pitanju, uređaj je sa sigurnosnim ključem ranije mogao da se poveže samo preko Bluetooth konekcije, da bi se sada stiglo i do Lightning ključa, koji omogućava fizičko povezivanje preko ulaza za punjenje. Ključ je još uvijek u fazi testiranja, te se očekuje da do korisnika dođe tokom 2019. godine.


Javno - istrazivanja - Otimačina sindikata\nOdluka MUP-a da naš sindikat nije reprezentativan je otimačina, a postupak je nezakonit, neetički, neprofesionalan, kažu za BIRN u Policijskom sindikatu Srbije (PSS)\nDok Ministarstvo unutrašnih poslova saopštava da je nakon provere utvrdilo da Policijski sindikat Srbije (PSS) ima manje od 15 odsto zaposlenih u svom članstvu čime gubi status reprezentativnog sindikata, dotle u PSS tvrde da se radi o otimačini i pritisku na članstvo.\nMUP navodi da je postupak preispitivanja reprezentativnosti sproveden na zahtev Nezavisnog sindikata policije (NSP) od 19. februara i da je utvđeno da se broj članova smanjio u odnosu na pre tri godina kada je status Policijskog sindikata Srbije poslednji put proveravan.\nIz PSS međutim kažu da im je 4. marta iz Ministarstva stiglo rešenje kojim im je uskraćena reprezentativnost koju taj sindikat ima od 2009. godine, a u kome se ne navodi ključne informacije o odluci.\n„U dopisu nema podataka kada su održani sastanci na kojima su donete odluke, kao ni ko su bili članovi radne grupe,...“, kaže za BIRN Vladimir Pavićević, potpredesnik Policijskog sindikata Srbije (PSS).\nUpravni odbor ovog sindikata će na sednici 6. marta odlučiti o daljim potezima.\nRešenje MUP-a o ukidanju reprezentativnosti PSS\nOvom odlukom MUP-a Nezavisni sindikat policije (NSP) postao je jedini reprezentativni sindikat. U PSS-u ocenjuju da je reč o sindikatu koji uglavnom sačinjava starešinski kadar, i da su postupak pokrenuli da bi se vrhu MUP-a odužili za nova radna mesta i plate koje su njihovi članovi dobili tokom poslednje sistematizacije.\nPavićević kaže da su MUP-u dostavili 11.493 potpisane pristupnice svojih članova, a da je za reprezentativnost potrebno nešto preko 6.000 članova. Zakon o radu određuje da sindikat sa članstvom od 15 odsto zaposlenih stiče taj status.\nMeđutim, Radna grupa koja je utvrđivala reprezentativnost PSS-a, kao argument je uzela jedino broj osoba kojima se od zarada odbija novac na ime sindikalne članarine, što je, kako kažu u PSS, suprotno Zakonu o radu.\nIz ovog sindikata objašnjavaju da ih po formiranju radne grupe niko nije kontaktirao.\n„Ta Radna grupa možda je zasedala, ali nas nisu nijednom pozvali“, kažu.\nU dopisu koji su dobili stoji da je Radna grupa formirana 20. februara, dan pošto je podnet zahtev za preispitivanje reprezentativnosti, bez podatka ko je predsednik, kada su održane sednice.\n„U rešenju piše da su radili nešto 1. marta... Procedura predviđa da izvrše uvid u dokumentaciju, provere da li svi ljudi koji su potpisali pristupnice još uvek rade u MUP-u, koje su validne pristupnice, ali oni ništa od toga nisu uzimali u obzir u postupku razmatranja. Meni se čini da ta imena članova Radne grupe nisu navedena, jer je njih bilo sramota“, kaže Pavićević i dodaje da je radnu grupu formirao ministar.\nPavićević još kaže i da u PSS-u smatraju da spisak koji su dobili od MUP-a sa imenima zaposlenih kojima se od zarada navodno odbija novac za sindikalnu članarinu, nije autentičan. Poređenjem imena sa onima sa pristupnica, utvrdili su da se na spisku nalazi bar 300 osoba koje uopšte nisu članovi PSS-a.\n„U poslednje 3-4 godine imamo permanentne pritiske, ucene i pretnje zbog čega je sigurno preko hiljadu članova napustilo sindikat i podleglo pritisku od strane svojih rukovodilaca“, kaže Pavićević i dodaje da ti prisci dolaze iz samog vrha MUP-a.\nOn ocenjuje da „otmica“ sindikata predstavlja svojevrsni pritisak na njegovo članstvo, a da je cilj pritisaka dvostruk.\nPrvi cilj odnosi se na aktivnosti sindikata u vezi sa radnim pravima, a drugi na „na ono zbog čega sindikat ne treba da postoji kako oni misle, a to je kritička misao“, kaže Pavićević.\nOn dodaje da gubljenjem reprezentativnosti, PSS gubi pravo potpisivanja kolektivnog ugovora, i to je, kaže, esencija.\nPavićević smatra da oduzimanje reprezentativnosti neće uticati na dalji rad sindikata, da će pojačati rad na terenu.\n„Dalje pravne mogućnosti su upravni spor, koji ćemo povesti. Mi verujemo u ovu državu, jer ovi koji to rade nisu država, oni su lična devijacija, oni su vic države, ali država mora da postoji... ovo će se dokazati, mi nudimo činjenice. Ovo je otimačina, ti ljudi su nasilnici, oteli su, a mi ćemo se boriti pravnim sredstvima“, zaključuje Pavićević.\nPitanja u vezi sa zakonitošću postupka preispitivanja reprezentativnosti PSS-a, kao i o članovima Radne grupe i njihovim aktivnostima u konkretnom slučaju, uputili smo MUP-u, ali do objavljivanja ovog teksta, odgovor nismo dobili.\nZoran Ivošević: Odluka MUP-a nezakonita\nZoran Ivošević, sudija u penziji i autor Komentara Zakona o radu, kaže da odluka MUP-a kojom je utvrđeno da PSS nema reprezentativnost, nije u skladu sa zakonom. Naime, član 218. Zakona o radu određuje, između ostalog, da je reprezentativan onaj sindikat koji ima potreban broj članova na osnovu pristupnica.\n„Onaj ko ispituje zakonitost te odluke, a to je Upravni sud, moraće da primeni zakon, a ako se primeni zakon, onda se broji po broju pristupnica, a ne po broju onih koji su platili članarinu. Jer, sindikat je nevladina organizacija i zato je bitan statut ili neki opšti akt koji ima unutrašnji karakter, jer on može da predvidi i olakšice“, kaže sudija Ivošević.\nOn pojašnjava da ima članova sindikata koji jedva preživljavaju, pa sindikat može da propiše da se ne mora platiti članarina ako se ne može platiti.\n„Zakon nije rekao da se broji prema broju uplaćenih članarina, nego prema broju pristupnica, a da li će neko biti oslobođen, to ne zavisi od države i to nije zakonska materija. I oni koji opravdano ne plaćaju članarinu se broje kao članovi“, zaključuje Ivošević.